sagorsarker/bangla-wikipedia huggingface dataset:
মজিদপুর জমিদার বাড়ি

মজিদপুর জমিদার বাড়ি বাংলাদেশ এর কুমিল্লা জেলার তিতাস উপজেলার মজিদপুর গ্রামে অবস্থিত এক ঐতিহাসিক জমিদার বাড়ি। 
প্রায় ১৮০০ শতকের দিকে শ্রী রামলোচন রায় এই জমিদার বাড়িটি প্রতিষ্ঠা করেন। তার জমিদারীর আওতায় মেঘনা, তিতাস, হোমনা ও মুরাদনগর এলাকা ছিল। শ্রী রামলোচনের পরে তার বংশধররা দীর্ঘ ২০০ বছর যাবৎ এই জমিদারীর দেখাশুনা করেন। এই জমিদার বংশের মধ্যে কয়েকজন জমিদারের নাম ইতিহাসে পাওয়া যায়। তারা হলেন একাধারে শ্রী কালীচরণ রায়, ব্রজেন্দ্র কুমার রায়, শিবচরণ রায়, পিয়ারী মোহন রায়, বিহারী মোহন রায়, শশী মোহন রায়, শরত্চন্দ্র রায়, মোহিনী মোহন রায়, ক্ষিতিষ চন্দ্র রায়, গিরিশ চন্দ্র রায়, শিরিশ চন্দ্র রায়, হরলাল রায়, যোগেশ চন্দ্র রায়, শ্রী নারায়ণ চন্দ্র রায়, শ্রী দুর্গাচরণ রায়, ক্ষেত্র মোহন রায়, কুঞ্জ মোহন রায় ও উপেন্দ্র চন্দ্র রায়। তবে এই বংশের মধ্যে জমিদার রামলোচন রায় জমিদারের মত আরো দুইজন নামকরা জমিদার হলেন রাম সুন্দর রায় এবং রামগতি রায়। এই জমিদার বংশধররা ছিলেন অনেক অত্যাচারী। তারা মুসলমানদের উপর বেশি অত্যাচার করত। এছাড়া প্রজারা সুদ ও খাজনা দিতে বিলম্ব করলে তাদের সম্পত্তি জোর করে দখল করে নিয়ে যেত। তারা এতোই অত্যাচারী ছিল যে, জমিদার বংশের শিরিশ চন্দ্র রায় তার গর্ভবতী স্ত্রীকে হত্যা করে পরে পাগল হয়ে যান। তাই তাকে জমিদার বাড়ির একটি প্রকোষ্টে শিকল দিয়ে সবসময় বেঁধে রাখা হতো। পরবর্তীতে এই বেঁধে রাখা অবস্থাই তার মৃত্যু হয়। জমিদার বংশধরদের দুর্নাম এর পাশাপাশি কিছু জমিদারের তাদের অর্জনের জন্য সু-খ্যাতিও রয়েছে। বংশধরদের মধ্যে একজন হলেন ক্ষেত্র মোহন রায়। যিনি তিতাস উপজেলার প্রথম এন্ট্রাস পাস, প্রথম গ্র্যাজুয়েট এবং আইনজীবী হয়েছিলেন। এছাড়াও আরেকজন উপেন্দ্র চন্দ্র রায় তিতাস উপজেলার প্রথম গ্র্যাজুয়েট ডাক্তার হয়েছিলেন। আর এইভাবে বংশপরামপণায় প্রায় ২০০ বছর ধরে তাদের জমিদারী চলতে থাকে। পরবর্তীতে ভারতবর্ষ ভাগ এবং জমিদারী প্রথা বিলুপ্ত হলে তারা তাদের জমিদারী ছেড়ে ভারতে চলে যান।
জমিদার বাড়িটিতে মোট ১৭টি ভবন তৈরি করা হয়। এছাড়াও জমিদারদের ব্যবহারের জন্য ১টি দিঘী ও ২০টি পুকুর খনন করা হয়েছিল।
এই জমিদার বাড়িতে প্রথমে ১৭টি ভবন ছিল। তবে এখন মাত্র ১৩টি ভবন রয়েছে। বাকী ৪টি স্থানীয়রা ভেঙ্গে ফেলেছেন। তবে এখনো জমিদারদের সেই বিশাল দিঘী ও পুকুরগুলো অক্ষত রয়েছে।
আকাশ সেন

আকাশ সেন, সংক্ষেপে শুধু আকাশ হিসেবেই বেশি পরিচিত, হচ্ছেন একজন ভারতীয় বাঙ্গালী সুরকার ও গায়ক।
আকাশ সেন ১৯৮৬ সালের ২০ মার্চ ভারতের পশ্চিমবঙ্গ রাজ্যের মুর্শিদাবাদ জেলার বহরমপুরে জন্মগ্রহণ করেন। তিনি কৃষ্ণনাথ কলেজ থেকে পদার্থবিজ্ঞানে বিএসসি সম্পন্ন করেন।
তিনি ভারতীয় বাংলা পূর্ণদৈর্ঘ্য চলচ্চিত্র ও টেলিভিশনের একজন সঙ্গীত পরিচালক। তিনি একজন গায়ক এবং সুরকারও। তিনি কর্মজীবন শুরু করেন ২০০৪ সালে তার প্রথম অ্যালবাম "সুইটি" দিয়ে। আকাশ শুধু ভারতীয় চলচ্চিত্রের সুরকার নয়, তিনি বাংলাদেশের চলচ্চিত্র ও অ্যালবামেও সুর দেন।
খোট্রাপাড়া ইউনিয়ন

বগুড়া হতে ১০ কি:মি: পূর্বে অবস্থিত। এই ইউনিয়নে ব্যবসায়ী ও চাকুরিজীবী বাস করে। এই ইউনিয়নে প্রায় ৩০,০০০ লোক বসবাস করে। সবাই মিলেমিশে থাকতে পছন্দ করে। এ ইউনিয়নে ১৫টি প্রাথমিক বিদ্যালয় আছে। আর ২ টি উচ্চ বিদ্যালয় আছে।
এবং ৩টি বড় মাদ্রাসা রয়েছে। এখানে ৫০% কৃষি মানুষ কৃষি কাজ করে। বাকিরা অন্য কাজে নিয়োজিত আছেন। এই ইউনিয়নে শুধু মুসলমান বাস করলেও জালসুকা হিন্দু পড়া বিদ্যমান।
রোমিও বনাম জুলিয়েট

রোমিও বনাম জুলিয়েট হচ্ছে একটি ভারত-বাংলাদেশ যৌথ প্রযোজনার রোমাঞ্চকর-নাট্য চলচ্চিত্র। যৌথভাবে প্রযোজনা করেছেন কলকাতার এসকে মুভিজ ও বাংলাদেশের জাজ মাল্টিমিডিয়া। চলচ্চিত্রটি পরিচালনা করেছেন অশোক পতি এবং অভিনয় করেছেন অঙ্কুশ হাজরা ও মাহিয়া মাহী। চলচ্চিত্রটি ১৬ জানুয়ারি ২০১৫ তারিখে মুক্তি পায়।
চলচ্চিত্রটির আবহ সঙ্গীত রচনা করেছেন স্যাভি গুপ্ত ও আকাশ সেন।
টাটা হিতাচি কনস্ট্রাকশন মেশিনারী

টাটা হিতাচি কনস্ট্রাকশন মেশিনারী কোম্পানি প্রাইভেট লিমিটেড টাটা মোটরস এবং জাপানের হিতাচি কনস্ট্রাকশন মেশিনারীর মধ্যে ভারত-ভিত্তিক একটি যৌথ উদ্যোগ। এটি পূর্বে "টেলকো কনস্ট্রাকশন মেশিনারী কোম্পানি লিমিটেড" নামে পরিচিত ছিল।
২০০৭ সালে খনন যন্ত্র নির্মাণ বিভাগের অর্ধেকেরও বেশি বাজার সংস্থাটির হাতে ছিল। তখন থেকে কোমাৎসু এবং ভলভো বাজারের শেয়ার অর্জন করছে, তারই সঙ্গে হিতাচি খনন যন্ত্র বাজারের ৩০-৪০% প্রতিনিধিত্ব করে। সংস্থার বাণিজ্যিক দপ্তর বেঙ্গালুরুতে অবস্থিত এবং জামশেদপুর, ধরওয়াদ ও খড়গপুরের তিনটি উৎপাদন কেন্দ্র রয়েছে। স্পেনে সার্ভিলেম এসএ এবং লেবারোও নামে দুটি অধীনস্থ কোম্পানী রয়েছে সংস্থাটির। সংস্থার বার্ষিক আয় ২৩০০ কোটি টাকা। এটি ভারতের নির্মাণ শিল্পের বাজারের প্রধান সংস্থার মধ্যে একটি।
১৯৬১ সালে কোম্পানিটি টাটা ইঞ্জিনিয়ারিং এন্ড লোকোমোটিভ কোম্পানি নামে তার জামশেদপুর কেন্দ্রের থেকে নির্মাণ সরঞ্জাম উৎপাদন শুরু করে, যা বর্তমানে টাটা মোটরস নামে পরিচিত। ১৯৮৪ সালে, এটি হাইড্রলিক এক্সকাভেটরস তৈরির জন্য হিটাচি কনস্ট্রাকশন মেশিনারী সংস্থার সঙ্গে প্রযুক্তিগত সহযোগিতার চুক্তি করে। ২০০০ সালে এইচসিএম জেভি'তে ২০% শেয়ার অর্জন করেছিল, যা ২০০৫ সালে ৪০% বৃদ্ধি পায় এবং বর্তমানে ৬০% এ দাঁড়িয়েছে। কোম্পানি ভারতে একক ব্র্যান্ডের মধ্যে সর্বাধিক হাইড্রোলিক এক্সকাভেটর সরবরাহ করে। বর্তমানে জামশেদপুর (ঝাড়খণ্ড), খড়গপুর (পশ্চিমবঙ্গ) এবং ধরওয়াদ (কর্ণাটক)-এ উৎপাদন কারখানা রয়েছে। 
নিম্নলিখিত পণ্য নির্মাণে টিএইচসিএম-এর উপস্থিতি আছে -
সময় নিয়ন্ত্রণ

সময় নিয়ন্ত্রণ বা টাইম কন্ট্রোল দাবা খেলায় একটি গুরুত্তপূর্ণ বিষয়। তবে যেকোন বোর্ড গেইম, যেখানে ২ জন খেলোয়াড় খেলে থাকেন, সেখানেই টাইম কন্ট্রোল বা সময় নিয়ন্ত্রণের ব্যাপারটি থাকে। টাইম কন্ট্রোল সাধারণত গেইম ক্লক, এমন এক প্রকারের ঘড়ি যা বোর্ড গেমের জন্য নির্মিত, এর মাধ্যমে নিয়ন্ত্রিত হয়ে থাকে। 
এক এক ধরনের খেলায় সময় নিয়ন্ত্রণের ব্যাপারটা একেক ভাবে প্রযোজ্য হয়ে থাকে। টুর্নামেন্টের ধরন এবং ফর্মেট অনুযায়ী এর ভিন্নতা পরিলক্ষন করে যায়।
ফিদে রেটিং-এ এর গুরুত্ত সর্বাধিক। উভয় পক্ষের খেলোয়াড় সাধারণত প্রথম ৪০ চালের জন্য ৯০ মিনিট করে পেয়ে থাকেন। এই সময় নিয়ন্ত্রণ বা টাইম কন্ট্রোলে পৌছালে, প্রত্যেক খেলোয়াড় পরবর্তী ২০ চাল (প্রত্যেকে) এর জন্য ৫০ মিনিট পেয়ে থাকেন। এর পরও খেলা অমিমাংসিত থাকলে, প্রত্যেক খেলোয়াড় খেলাটা শেষ করার জন্য ১৫ মিনিট করে পেয়ে থাকেন। যার সময় আগে শেষ হয়ে যাবে, সে পরাজিত বলে গণ্য হয়।
এই ধাঁচের খেলা শুধুমাত্র ডিভাইসে (কম্পিউটার, মোবাইল ফোন, ট্যাবলেট ইত্যাদি) খেলা সম্ভব। প্রত্যেক খেলোয়াড় ১০ সেকেন্ড করে সময় পেয়ে থাকেন এবং যার সময় তারাতাড়ি শেষ হয়, সে পরাজিত বলে গণ্য হবে। লি-চেস, চেস-২৪ এর মত ওয়েবসাইটগুলোতে এই ধরনের ফর্মেটের টুর্নামেন্ট হয়ে থাকে।
৩০ সেকেন্ডের কম (প্রত্যেকে) সময়ের দাবাকে সাধারণত হাইপার বুলেট বলা হয়। এই ধাঁচের খেলা শুধুমাত্র ডিভাইসে (কম্পিউটার, মোবাইল ফোন, ট্যাবলেট ইত্যাদি) খেলা সম্ভব।
৩ মিনিট বা এর কম সময়ের (প্রত্যেকে) খেলাগুলো এই ফর্মেটের মধ্যে পড়ে। এতে সময় প্রবৃদ্ধিকরণ (টাইম ইনক্রিমেন্ট) থাকতেও পারে, আবার নাও ধাকতে পারে। তবে সাধারণতে ২ মিনিটের খেলায় প্রত্যেক চালের জন্য ১ সেকেন্ড করে, ৩ মিনিটের
খেলায় ২ সেকেন্ড করে দেখা যায়।
১০ মিনিট বা এর কম সময়ের (প্রত্যেকে) খেলাগুলো এই ফর্মেটের মধ্যে পড়ে। এতে সময় প্রবৃদ্ধিকরণ (টাইম ইনক্রিমেন্ট) থাকতেও পারে, আবার নাও ধাকতে পারে।
৬০ মিনিট বা এর কম সময়ের (প্রত্যেকে) খেলাগুলো এই ফর্মেটের মধ্যে পড়ে। এতে সময় প্রবৃদ্ধিকরণ (টাইম ইনক্রিমেন্ট) থাকতেও পারে, আবার নাও ধাকতে পারে।
কম্পিউটার-এইডেড ডিজাইন

কম্পিউটার-এইডেড ডিজাইন (ক্যাড) হল বিভিন্ন নকশা প্রণয়ন, সম্পাদনা, বিশ্লেষণের কাজে ব্যবহৃত একক সফটওয়্যার বা সফটওয়্যারের সমষ্টি। এছাড়া ক্যাড সফটওয়্যার দ্বারা একজন নকশাকার তার কৃত নকশার মানোন্নয়ন ও একের অধিক নকশাকারের সাথে যোগাযোগের মাধ্যমে তার কাজে গতিশীলতা আনয়নে সক্ষমতা অর্জন করতে পারেন। একটি ক্যাড সফটওয়্যার সাধারণত ইলেকট্রনিক ফাইল তৈরি করতে পারে, যা সরাসরি মুদ্রণ বা বিভিন্ন উৎপাদন প্রক্রিয়ায় ব্যবহার করা যায়। একটি ক্যাড সফটওয়্যারের মাধেমে দ্বিমাত্রিক ও ত্রিমাত্রিক উভয় প্রকার নকশাই প্রণয়ন সম্ভব। বর্তমান তথ্যপ্রযুক্তির জামানায় ক্যাডের মাধ্যমে সরাসরি ত্রিমাত্রিক মুদ্রণ করা সম্ভব হচ্ছে যা উৎপাদন ব্যবস্থায় এক নবদিগন্তের সূচনা করেছে।
আ বিল অব ডিভোর্সমেন্ট (১৯৩২-এর চলচ্চিত্র)

আ বিল অব ডিভোর্সমেন্ট () হল জর্জ কিউকার পরিচালিত ১৯৩২ সালের মার্কিন কোড-পূর্ববর্তী চলচ্চিত্র। এতে শ্রেষ্ঠাংশে অভিনয় করেছেন জন ব্যারিমোর ও ক্যাথরিন হেপবার্ন। এটি ছিল হেপবার্নের অভিষেক চলচ্চিত্র। ক্লেমেন্স ডেনের একই নামের ব্রিটিশ নাটকটি মূলত ১৯২০-এর দশকের শুরুতে ব্রিটেনে নারীদের তার স্বামীকে তালাক দেওয়ার আইন পাসের বাতুলতার প্রতিক্রিয়া হিসেবে রচিত। এটি এই নাটকের দ্বিতীয় চলচ্চিত্র উপযোগকরণ, পূর্বে এই নাটক অবলম্বনে ১৯২২ সালে ব্রিটিশ নির্বাক চলচ্চিত্র "আ বিল অব ডিভোর্সমেন্ট" নির্মিত হয়েছিল। ১৯৪০ সালে এই চলচ্চিত্র অবলম্বনে "একই নামের" অপর একটি চলচ্চিত্র নির্মিত হয়।
চলচ্চিত্রটির প্রযোজক ডেভিড ও. সেলৎসনিক ও পরিচালক জর্জ কিউকারের মধ্যে হেপবার্নকে প্রধান চরিত্রে নেওয়ার ব্যাপারে মতানৈক্য দেখা দিয়েছিল। কিউকার হেপবার্নের পর্দা পরীক্ষণ গ্রহণ করেছিলেন এবং ২৪ বছর বয়সী এই অভিনেত্রীর কাজে মুগ্ধ হয়েছিলেন, কিন্তু সেলৎসনিক তার চাহনীর ধরন অপছন্দ করেন ও দর্শক তাকে গ্রহণ করবে না বলে ধারণা করেন। তবুও কিউকার তাকে এই কাজের সুযোগ দেন, যা তাদের দুজনের দীর্ঘকাল ব্যাপী পেশাদার ও ব্যক্তিগত সম্পর্কের ভিত্তি গড়ে দেয়। "দ্য হলিউড রিপোর্টার" হেপবার্নকে "চলচ্চিত্রের দিগন্তে নতুন তারকা" বলে ঘোষণা দেয়।
আর্মড ফোর্সেস মেডিকেল ইনস্টিটিউট

আর্মড ফোর্সেস মেডিকেল ইনস্টিটিউট (এএফএমআই) হচ্ছে বাংলাদেশ সেনাবাহিনীর মেডিকেল কোরের সদস্যদের জন্য একটি শিক্ষা প্রতিষ্ঠান। ১৯৭৬ সালের ২ জানুয়ারি এটি তৈরি হয়। এটা তৈরি করার উদ্দেশ্য ছিলো মেডিকেল কোরের অফিসার এবং অন্যান্য সদস্য (সৈনিক/এনসিও) দের প্রশিক্ষণ দেওয়া, এছাড়া এটা সেনাবাহিনীর নার্সদেরও প্রশিক্ষণ দেয়।
লিন্ডসে উইয়ার

গর্ডন লিন্ডসে উইয়ার (; জন্ম: ২ জুন, ১৯০৮ - মৃত্যু: ৩১ অক্টোবর, ২০০৩) অকল্যান্ডে জন্মগ্রহণকারী প্রথিতযশা নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৩০ থেকে ১৯৩৭ সময়কালে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড দলের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিং করতেন ‘ড্যাড উইয়ার’ ডাকনামে পরিচিত লিন্ডসে উইয়ার।
অকল্যান্ডে লিন্ডসে উইয়ারের জন্ম। ১৯২৭-২৮ মৌসুম থেকে ১৯৪৬-৪৭ মৌসুম পর্যন্ত অকল্যান্ডের পক্ষে প্রথম-শ্রেণীর খেলোয়াড়ী জীবন চলমান ছিল তার। এ সময়ে ১০টি সেঞ্চুরিসহ ১০৭ উইকেট লাভে স্বীয় দক্ষতা প্রদর্শন করেছিলেন লিন্ডসে উইয়ার।
ডিসেম্বর, ১৯৩৫ সালে ওতাগোর বিপক্ষে ১৯১ রান তুলেন। এটিই তার সমগ্র প্রথম-শ্রেণীর খেলোয়াড়ী জীবনের সর্বোচ্চ ব্যক্তিগত ইনিংস ছিল।
সমগ্র খেলোয়াড়ী জীবনে ১১টি টেস্টে অংশগ্রহণের সুযোগ পেয়েছিলেন লিন্ডসে উইয়ার। ২৪ জানুয়ারি, ১৯৩০ তারিখে ওয়েলিংটনে সফরকারী ইংল্যান্ডের বিপক্ষে টেস্ট ক্রিকেটে অভিষেক ঘটে তার। ১৪ আগস্ট, ১৯৩৭ তারিখে একই দলের বিপক্ষে ওভালে সর্বশেষ টেস্টে অংশ নেন তিনি।
১৯৩০ সালে এমসিসি দল নিউজিল্যান্ড গমন করে। সিরিজের প্রথম টেস্টে নিউজিল্যান্ডের সদস্যরূপে তাকে অন্তর্ভুক্ত করা হয়নি। পরবর্তীতে বাদ-বাকি তিন টেস্টে লিন্ডসে উইয়ারকে দলে রাখা হয়েছিল। ১৯৩১ সালে নিউজিল্যান্ড দলের সাথে ইংল্যান্ড গমন করেন। ইংল্যান্ডের মাটিতে প্রভূতঃ সফলতা পান তিনি। ঐ সফরে ২৫.৮৭ গড়ে ১০৩৫ রান তুলেন। তন্মধ্যে, টেস্টে ২৪.০০ গড়ে ৯৬ রান তুলেছিলেন। স্ব-গৃহে প্রত্যাবর্তন করে ১৯৩২ সালে দক্ষিণ আফ্রিকার বিপক্ষে দুই টেস্ট ও ১৯৩৩ সালে ইংল্যান্ডের বিপক্ষে তিন টেস্টে খেলেন। 
১৯৩৫-৩৬ মৌসুমে এমসিসির বিপক্ষে সিরিজে অংশ নেয়া থেকে তাকে বিরত রাখা হয়। তবে, ১৯৩৭ সালে ওভালের শেষ টেস্টে অংশ নেয়ার জন্যে তাকে দলে খেলার জন্যে আমন্ত্রণ জানানো হয়। ছয় বছর পূর্বের ন্যায় ১৯৩৭ সালের দলের নড়বড়ে ভিত্তির পাশাপাশি ভেজা আবহাওয়া ও অরক্ষিত পিচে তিনিও ভালো খেলা উপহার দিতে পারেননি। ফলে, শীর্ষ ব্যাটসম্যানের মর্যাদা হারান। সমগ্র খেলোয়াড়ী জীবনে তিনটি অর্ধ-শতরান ও সাতটি টেস্ট উইকেট পেয়েছিলেন।
পরিচ্ছন্ন স্ট্রোক খেলায় পারদর্শী ছিলেন তিনি। শৈশবকালেই তিনি তিনি চুলবিহীন অবস্থায় থাকেন। দলীয় সঙ্গীদের সাথে তুলনান্তে বয়স্ক বলে মনে হতো। ফলশ্রুতিতে, ড্যাড উইয়ার ডাকনামে পরিচিত হন। মৃত্যু পূর্ব-পর্যন্ত তিনি বিশ্বের বয়োঃজ্যেষ্ঠ টেস্ট ক্রিকেটারের সম্মাননা পেয়েছিলেন।
ডানহাতি ব্যাটসম্যান ও ডানহাতি মিডিয়াম পেস বোলিং করতেন তিনি। ক্রিকেট খেলার পাশাপাশি রাগবি ফুটবলেও পারদর্শী ছিলেন। অকল্যান্ড রাগবি ইউনিয়ন দলের পক্ষে নয়টি প্রথম-শ্রেণীর খেলায় ফ্লাই হাফ অবস্থানে খেলেন।
দ্বিতীয় বিশ্বযুদ্ধ শেষে অকল্যান্ডে ১২ বছর বয়সী কিশোরদের ব্রাবিন কাপ প্রতিযোগিতায় দল নির্বাচক ও কোচের দায়িত্বে ছিলেন। অকল্যান্ডভিত্তিক মাউন্ট আলবার্ট গ্রামার স্কুলে ইংরেজি বিষয় শেখানোর পাশাপাশি রাগবি ও ক্রিকেট খেলায় প্রশিক্ষণ দিতেন।
২০০১ সালে ইংরেজ ক্রিকেটার আল্ফ গোভারের দেহাবসানের পর তিনি বয়োঃজ্যেষ্ঠ টেস্ট ক্রিকেটারের মর্যাদার অধিকারী হন। ১৯৩৭ সালে ওভালে তার দলের বিপক্ষে তিনি খেলেছিলেন। ৩১ অক্টোবর, ২০০৩ তারিখে অকল্যান্ডে লিন্ডসে উইয়ারের দেহাবসানের ফলে ভারতীয় ক্রিকেটার এম জে গোপালন প্রবীণতম টেস্ট ক্রিকেটারের মর্যাদা পাচ্ছেন। তার ভ্রাতা ফ্রাঙ্ক উইয়ার অকল্যান্ডের পক্ষে প্রথম-শ্রেণীর ক্রিকেটে অংশ নিয়েছেন।
গোলাম মোহাম্মদ সিরাজ

গোলাম মোহাম্মদ সিরাজ (জন্ম: ১৫ জানুয়ারি ১৯৫০) একজন বাংলাদেশি জাতীয়তাবাদী দলের রাজনীতিবিদ। সিরাজ বগুড়া-৫ আসন থেকে বাংলাদেশ জাতীয়তাবাদী দলের (বিএনপি) মনোনয়নে পঞ্চম, ষষ্ঠ ও সপ্তম জাতীয় সংসদের সদস্য নির্বাচিত হয়েছিলেন। ২০১৯ সালে অনুষ্ঠিত উপ-নির্বাচনে বগুড়া-৬ আসন থেকে পুনরায় বিএনপির মনোনয়নে জয় লাভ করেন।
সিরাজ বগুড়া বিএনপির জেলা শাখার আহবায়কের দায়িত্ব পালন করছেন। তিনি বাংলাদেশে ২৭ ফেব্রুয়ারি ১৯৯১ সালে অনুষ্ঠিত পঞ্চম, ১৫ ফেব্রুয়ারি ১৯৯৬ সালে অনুষ্ঠিত ষষ্ঠ এবং একই বছর ১২ জুন অনুষ্ঠিত সপ্তম জাতীয় সংসদ নির্বাচনে বিএনপির প্রার্থী হিসেবে সংসদ সদস্য নির্বাচিত হন। তবে তিনি দশম জাতীয় সংসদ নির্বাচনে একই আসন থেকে নির্বাচন করে পরাজিত হন।
২০১৮ সালে একাদশ জাতীয় সংসদ নির্বাচনে বিএনপির মনোনয়নে বগুড়া-৬ আসন থেকে সংসদ সদস্য নির্বাচিত হন বিএনপির মহাসচিব মীর্জা ফখরুল ইসলাম আলমগীর। তবে, নির্ধারিত সময়ে তিনি সংসদ সদস্য হিসেবে শপথ গ্রহণ না করায় বগুড়া-৬ আসনটি শুন্য ঘোষণা করা হয়। পরবর্তীতে ২৪ জুন ২০১৯ সালে এ আসনে উপনির্বাচন অনুষ্ঠিত হয়। উপনির্বাচনে বিএনপির প্রার্থী হিসেবে সিরাজ জয়লাভ করেন। তিনি এসআর গ্রুপের প্রতিষ্ঠাতা ও চেয়ারম্যানের দায়িত্ব পালন করছেন।
১০ ডিসেম্বর ২০২২ সালে রাজধানী ঢাকার গোলাপবাগ মাঠে বিএনপির বিভাগীয় গণসমাবেশ থেকে বাংলাদেশ জাতীয়তাবাদী দলের তিনি সহ ৭ জন এমপি জাতীয় সংসদ থেকে পদত্যাগের ঘোষণা দেন।
শেখ জমিরুদ্দীন

শেখ জমিরুদ্দীন (১৮৭০ – ২ জুন ১৯৩৭) বাংলার একজন লেখক ও ইসলাম প্রচারক ছিলেন।
শেখ জমিরুদ্দীন ১৮৭০ সালে মেহেরপুরের গাংনীর গাঁড়াডোব বাহাদুরপুর গ্রামে জন্মগ্রহণ করেন। তিনি মেহেরপুর আমঝুঁপি খ্রিষ্টান স্কুল ও কৃষ্ণনগর নর্মাল স্কুলে পড়াশোনা করেছেন। ১৮৮৭ সালে তিনি খ্রিষ্টধর্ম গ্রহণ করেন। খ্রিষ্টধর্ম গ্রহণের পর তিনি নিজের নাম পরিবর্তন করেন জন জমিরুদ্দীন রাখেন।
জন জমিরুদ্দীন ১৮৯১ সালে এলাহাবাদ সেন্ট পলস ডিভিনিটি কলেজ থেকে ধর্মতত্ত্বে স্নাতক হন। পরবর্তীতে, তিনি কলকাতার ডিভিনিটি কলেজে ভর্তি হন। তিনি সেখানে খ্রিষ্টধর্মতত্ত্ব, সংস্কৃত, আরবি, গ্রিক এবং হিব্রু সাহিত্য ও ব্যাকরণ নিয়ে পড়াশোনা করেছিলেন। এবং সেখান থেকে হায়ার গ্রেড রিডার বা HGR ডিগ্রি লাভ করেন। তিনি বাংলা, ইংরেজি, উর্দু, ফার্সি ও লাতিন ভাষা জানতেন।
জন জমিরুদ্দীন ১৮৯২ সালের জুন মাসে "খ্রিষ্টীয় বান্ধব" পত্রিকায় "আসল কোরআন কোথায়" শিরোনামের একটি নিবন্ধ লেখেন। এর জবাবে মুনশি মোহাম্মদ মেহেরুল্লাহ "ঈসায়ি বা খ্রিষ্টানি ধোকাভঞ্জন" শিরোনামের একটি নিবন্ধ লেখেন যা ১৮৯২ সালের ২০ ও ২৭ জুন "সুধাকর" এ প্রকাশিত হয়েছিল। প্রবন্ধটিতে তিনি জন জমিরুদ্দীনের ছয়টি প্রশ্নের জবাব দিয়েছিলেন।
এরপর, জন জমিরুদ্দীন "সুধাকর" এ একটি নিবন্ধ লেখেন। এর জবাবে মুনশি মোহাম্মদ মেহেরুল্লাহ "আসল কোরআন সর্বত্র" শিরোনামের একটি নিবন্ধ লেখেন। নিবন্ধটি পরে জন জমিরুদ্দীন ইসলাম গ্রহণের সিদ্ধান্ত গ্রহণ করেন।
শেখ জমিরুদ্দীন ধর্মীয় বিষয়ে গ্রন্থ রচনা করেছেন। এছাড়া, তিনি সামাজিক বিষয়ক গ্রন্থ রচনা করেছেন ও অনুবাদ করেছেন। তিনি "হযরত ঈসা কে", "মেহের চরিত", "ইসলামী বক্তৃতা", "শ্রেষ্ঠ নবী হজরত মোহাম্মদ (স.)" ও "পাদরীর ধোঁকাভঞ্জন" এর মত গ্রন্থ রচনা করেছেন। তিনি "আমার জীবনী ও ইসলাম গ্রহণ বৃত্তান্ত" শিরোনামে আত্মজীবনীও রচনা করেছেন।
শেখ জমিরুদ্দীন ১৯৩৭ সালের ২ জুন মৃত্যুবরণ করেন। মৃত্যুর পরে তাকে পারিবারিক গোরস্তানে দাফন করা হয়েছিল।
মুহাম্মদ ইসহাক

মুহাম্মদ ইসহাক বাংলার একজন সুফি ও আলিম ছিলেন।
মুহাম্মদ ইসহাক ১৮৮৩ সালে ফেনীতে জন্মগ্রহণ করেন। তিনি স্থানীয় মাদ্রাসা থেকে প্রাথমিক শিক্ষা অর্জন করেন। পরবর্তীতে তিনি কুমিল্লার একটি মাদ্রাসার আলিম শ্রেণীতে ভর্তি হন। পরবর্তীতে, তিনি মক্কা গমন করেন। তিনি সেখানকার সাওলাতিয়্যা মাদ্রাসায় ভর্তি হন। তিনি মাদ্রাসাটিতে এগারো বছর ধরে ইসলাম ও আরবি ভাষা নিয়ে পড়াশোনা করেন। তিনি শায়খুদ-দালায়িল আবদুল হক মুহাজির সাহচর্যে থেকে পড়াশোনা করেছিলেন যিনি তাকে পোষ্যপুত্র হিসেবে গ্রহণ করেছিলেন। পরবর্তীতে, তিনি ঐ মাদ্রাসার শিক্ষক হিসেবে নিযুক্ত হন। তিনি তখন সুফিসাধনায়ও নিয়োজিত ছিলেন। তিনি শায়খুদ-দালায়িল আবদুল হক মুহাজিরের খিলাফত লাভ করেন ও নিজ দেশে ফিরে আসেন।
নিজ দেশে ফিরে আসার পরও মুহাম্মদ ইসহাক সুফিসাধনা ত্যাগ করেন নি। বলা হয়ে থাকে যে, তিনি কারামতের অধিকারী ছিলেন। মানুষ হেদায়েতের জন্য তার কাছে আসতে শুরু করে। তিনি নিজে কুমিল্লা, নোয়াখালী, বরিশাল, হাতিয়া ও সন্দ্বীপ গমন করেছিলেন। এসব এলাকার অনেক লোক তার মুরিদ হয়েছিল। পরবর্তীতে, তিনি কেরামত আলী জৈনপুরীর দৌহিত্র আবদুর রবের হাতে বায়আত হন। তারপর, তার মাঝে জৈনপুরীদের প্রভাব পড়েছিল।
মুহাম্মদ ইসহাক ১৯৩৬ সালে একটি এতিমখানা স্থাপন করেছিলেন। তিনি তার সব স্থাবর সম্পত্তি এতে দান করেন। তার নামানুসারে এই এতিমখানাটির নাম রাখা হয় "ইসহাকিয়া এতিমখানা"। এটি ফেনী জেলার দাগনভূঞা উপজেলায় অবস্থিত। তিনি ঈদগাহ, মসজিদ ও মাদ্রাসা নির্মাণেও সহায়তা করেছেন।
মুহাম্মদ ইসহাক "তাঁহর তালীমে হাককানী ওয়া ফুয়ূদে ইসহাকী" শিরোনামের একটি উর্দু গ্রন্থ রচনা করেছিলেন। বইটিতে সুফিবাদের বিভিন্ন সমস্যা, জিকির ও ধ্যান নিয়ে আলোচনা করা হয়েছে। তিনি সক্রিয় রাজনীতি থেকে বিরত থাকলেও জমিয়ত উলামায়ে হিন্দের স্বাধীনতা আন্দোলনকে সমর্থন করেছিলেন।
মুহাম্মদ ইসহাক ১৯৩৮ সালের ১৮ নভেম্বর মৃত্যুবরণ করেন।
মুহাম্মদ ইসহাক (ইতিহাসবিদ)

মুহাম্মদ ইসহাক (১৯১০ – ২০০৫) বাংলাদেশের একজন ইতিহাসবিদ ও শিক্ষায়তনিক ব্যক্তি ছিলেন।
মুহাম্মদ ইসহাক ১৯১০ সালে নোয়াখালীতে জন্মগ্রহণ করেন। তিনি ১৯৩৭ সালে ঢাকা বিশ্ববিদ্যালয় থেকে স্নাতকোত্তর শিক্ষা সম্পন্ন করেন। ছাত্রজীবনে তিনি রমেশচন্দ্র মজুমদার, কালিকারঞ্জন কানুনগো, নলিনীকান্ত ভট্টশালী, মোহিতলাল মজুমদার, চারুচন্দ্র বন্দ্যোপাধ্যায়, মুহম্মদ শহীদুল্লাহর সংস্পর্শে এসেছিলেন। তিনি সলিমুল্লাহ মুসলিম হলের সাংস্কৃতিক সম্পাদক ছিলেন। এছাড়া, তিনি হল সাময়িকীর সম্পাদকেরও দায়িত্ব পালন করেছেন। ছাত্রজীবনে তিনি নিখিল ভারত ও বার্মা বিতর্ক প্রতিযোগিতার শিরোপা জিতেছিলেন। তিনি মুসলিম ছাত্র সমাজের শিখা আন্দোলনের শিরোপাও জিতেছিলেন। তার কলেজজীবনের শিক্ষক ছিলেন কাজী আবদুল ওদুদ। তিনি তার দ্বারা প্রভাবান্বিত হয়েছিলেন। তিনি মুসলিম সাহিত্য সমাজের এক অধিবেশনে "আধুনিক বাংলা গীতি-কবিতার ধারা" শিরোনামের একটি প্রবন্ধ পাঠ করেছিলেন। ঐ অধিবেশনের সভাপতি ছিলেন শরৎচন্দ্র চট্টোপাধ্যায়।
মুহাম্মদ ইসহাক ১৯৩৭ সালে ঢাকা বিশ্ববিদ্যালয়ের প্রভাষক পদে যোগদান করেন। পরে তিনি বঙ্গীয় শিক্ষা সার্ভিসে যোগদান করেন। তিনি ছয়টি সরকারি কলেজে অধ্যাপনা করেছেন। তিনি সরকারি আজিজুল হক কলেজের অধ্যাপক ছিলেন। তিনি কলেজটিকে বিশ্ববিদ্যালয় কলেজে রূপান্তর করতে অবদান রেখেছেন।
মুহাম্মদ ইসহাক সিলেট অঞ্চলের ওপরে গবেষণা করেছেন। তিনি পাকিস্তান হিস্টরিক্যাল সোসাইটির বার্ষিক সম্মেলনে গবেষণা পত্রও উত্থাপন করেছেন। তিনি পাকিস্তান হিস্টরিক্যাল সোসাইটির সদস্য ছিলেন। তার চাকরিজীবনের শেষভাগে তিনি ১৯৬৬ সাল থেকে ১৯৭২ সাল পর্যন্ত জেলা গেজেটিয়ার সম্পাদনা করেছেন।
মুহাম্মদ ইসহাক ১৯৮৭ সালে প্রফেসর মুহাম্মদ ইসহাক প্রতিষ্ঠা করেন। এর প্রাথমিক মূলধন ছিল ১,০০,০০০ বাংলাদেশি টাকা। এটি ১৯৪৭ সাল পর্যন্ত বাংলার ইতিহাস বিষয়ক গবেষণার প্রসারে কাজ করে থাকে। এটি প্রতি বছর একজন ঐতিহাসিকের প্রবন্ধ পাঠেরও আয়োজন করে থাকে।
মুহাম্মদ ইসহাক পাঠ্যপুস্তক রচনার সাথেও যুক্ত ছিলেন। তিনি ৪০টি পাঠ্যপুস্তক রচনা করেছিলেন। এগুলোর অধিকাংশই ইতিহাস বিষয়ক গ্রন্থ। তার কয়েকটি গ্রন্থ এদেশের বিদ্যালয়ের শিক্ষার্থীদের জন্য সর্বশ্রেষ্ঠ গ্রন্থগুলোর একটি হিসেবে বিবেচনা করা হয়ে থাকে। ১৯৫২ সালে তার একটি গ্রন্থ লন্ডনে বিশ্বের সেরা শিশুগ্রন্থ প্রদর্শনীতে প্রেরণ করা হয়েছিল।
মুহাম্মদ ইসহাক ২০০৫ সালে মৃত্যুবরণ করেন।
শওকত জামিল

শওকত জামিল একজন বাংলাদেশি চলচ্চিত্র পরিচালক। তিনি বাংলাদেশ চলচ্চিত্র পরিচালক সমিতির সভাপতি ছিলেন।
শওকত জামিল "শেষ রক্ষা", "চালবাজ", "সবার উপরে" ও "একজন সঙ্গে ছিল" র মত চলচ্চিত্র পরিচালনা করেছেন। চলচ্চিত্রগুলো বাংলাদেশ ফিল্ম আর্কাইভে সংরক্ষণের জন্য নির্বাচিত হয়েছে। "যেখানে তুমি সেখানে আমি" তার পরিচালিত সর্বশেষ চলচ্চিত্র। এটি ২০১০ সালে মুক্তি পেয়েছিল।
বাদল খন্দকার

বাদল খন্দকার (জন্ম ২৭ জুন ১৯৬০) একজন বাংলাদেশি চলচ্চিত্র পরিচালক ও প্রযোজক।
বাদল খন্দকার ১৯৬০ সালের ২৭ জুন জন্মগ্রহণ করেন। তিনি "স্বপ্নের পৃথিবী", "পৃথিবী তোমার আমার", "সাগরিকা", "আবার একটি যুদ্ধ", "প্রেম করেছি বেশ করেছি" ও "বিদ্রোহী পদ্মা" র মত চলচ্চিত্র পরিচালনা করেছেন। চলচ্চিত্রগুলো বাংলাদেশ ফিল্ম আর্কাইভে সংরক্ষণের জন্য নির্বাচিত হয়েছে। তার পরিচালিত সর্বশেষ চলচ্চিত্র "বিদ্রোহী পদ্মা"। এটি ২০০৬ সালে মুক্তি পেয়েছিল। তিনি চলচ্চিত্র প্রযোজনার সাথেও যুক্ত ছিলেন।
বাদল খন্দকার দশম জাতীয় সংসদ নির্বাচনে প্রতিদ্বন্দ্বিতা করার জন্য মনোনয়নপত্র সংগ্রহ করেছিলেন। পরবর্তীতে, তিনি তার মনোনয়নপত্র প্রত্যাহার করে নেন। তিনি জাতীয় পার্টির কেন্দ্রীয় কমিটির সাংস্কৃতিক উপদেষ্টা।
অন্যান্য চলচ্চিত্র-
তমিজ উদ্দিন রিজভী

তমিজ উদ্দিন রিজভী একজন বাংলাদেশি মুক্তিযোদ্ধা ও চলচ্চিত্র পরিচালক।
তমিজ উদ্দিন রিজভী বাংলাদেশের স্বাধীনতা যুদ্ধে অংশগ্রহণ করেছিলেন। তিনি "আশীর্বাদ" শিরোনামের একটি চলচ্চিত্রের পরিচালক। চলচ্চিত্রটির মাধ্যমে অঞ্জু ঘোষ চলচ্চিত্রাঙ্গনে পা রাখেন। চলচ্চিত্রটি বাংলাদেশ ফিল্ম আর্কাইভে সংরক্ষণের জন্য নির্বাচিত হয়েছে।
তমিজ উদ্দিন রিজভী "আশা ভালবাসা" চলচ্চিত্রেরও পরিচালক ছিলেন। চলচ্চিত্রটির মাধ্যমে খলচরিত্রে অভিষেক ঘটে মিশা সওদাগরের। এই চলচ্চিত্রটিও বাংলাদেশ ফিল্ম আর্কাইভে সংরক্ষণের জন্য নির্বাচিত হয়েছে।
এছাড়াও, তমিজ উদ্দিন রিজভী "ছোট মা", "জেলের মেয়ে" ও "জবাবদিহি" র মত চলচ্চিত্র পরিচালনা করেছেন। এই চলচ্চিত্রগুলোও বাংলাদেশ ফিল্ম আর্কাইভে সংরক্ষণের জন্য নির্বাচিত হয়েছে। তার পরিচালিত সর্বশেষ চলচ্চিত্র "জবাবদিহি" ১৯৯৯ সালে মুক্তি পেয়েছিল
সাফি উদ্দিন সাফি

সাফি উদ্দিন সাফি একজন বাংলাদেশি চলচ্চিত্র পরিচালক। ২০০৩ সালে মুক্তিপ্রাপ্ত মান্না, পূর্ণিমা ও ওমর সানী অভিনীত "গাদ্দারী" চলচ্চিত্র পরিচালনার মাধ্যমে তার চলচ্চিত্রে যাত্রা শুরু করেন। সাফি উদ্দিন সাফি মোট চব্বিশটি চলচ্চিত্র পরিচালনা করেছেন। ২০১৭ সালে মুক্তিপ্রাপ্ত "মিসড কল" তার পরিচালিত সর্বশেষ চলচ্চিত্র। বর্তমানে তিনি "সিক্রেট এজেন্ট" শিরোনামের একটি চলচ্চিত্র পরিচালনা করেছেন।
বাংলাদেশের বিখ্যাত পরিচালক দেলোয়ার জাহান ঝন্টু পরিচালিত ১৯৯৭ সালে মুক্তিপ্রাপ্ত জসিম অভিনীত "ফাইভ রাইফেল" চলচ্চিত্রে প্রধান সহকারী পরিচালক হিসেবে সাফি উদ্দিন সাফি তার কর্মজীবন শুরু করেন। এরপর, একই পরিচালকের ২০০৩ সালের "বীর সৈনিক" চলচ্চিত্রে সহকারী পরিচালক হিসাবে দায়িত্ব পালন করেন তিনি। পরে, আরেক চলচ্চিত্র পরিচালক ইকবালের সঙ্গে মিলে যৌথভাবে "সাফি-ইকবাল" নামে তিনি "গাদ্দারী" শিরোনামের প্রথম চলচ্চিত্র পরিচালনা করেন। ইকবালের সঙ্গে যৌথভাবে পরিচালনায় "গাদ্দারী", "তোমার জন্য মরতে পারি", "প্রেম মানে না বাধা", "মেশিনম্যান", "বড় ভাই জিন্দাবাদ" প্রভৃতি চলচ্চিত্র পরিচালনা করেন। পরবর্তীতে পরিচালক ইকবাল চলচ্চিত্র পরিচালনা ছেড়ে দিলে সাফি একাই "সাফি উদ্দিন সাফি" নামে এককভাবে চলচ্চিত্র পরিচালনা শুরু করেন। তার একক পরিচালিত চলচ্চিত্রের মধ্যে "ঢাকার কিং", "পূর্ণদৈর্ঘ্য প্রেম কাহিনী", "পূর্ণদৈর্ঘ্য প্রেম কাহিনী ২", "ভালোবাসা এক্সপ্রেস", "ফাঁদ - দ্য ট্র‍্যাপ", "হানিমুন", "ওয়ার্নিং", "বিগ ব্রাদার" ও "ও সাথী রে" এর মত চলচ্চিত্র আছে। ২০১৯ সালের ডিসেম্বরে তিনি "সিক্রেট এজেন্ট" শিরোনামের একটি চলচ্চিত্র পরিচালনার ঘোষণা দেন।
২০১৯ সালের ৩০ ডিসেম্বর অনুষ্ঠিত বাংলাদেশ ফিল্ম ক্লাব লিমিটেড নির্বাচনে কার্যকরী সদস্য পদে বিজয়ী হয়ে ২০২০ সাল পর্যন্ত দায়িত্ব পালন করবেন তিনি।
কাজী হারুন

কাজী হারুন একজন বাংলাদেশি রূপসজ্জা শিল্পী। তিনি ১৯৯৪ সালে "হৃদয় থেকে হৃদয়" চলচ্চিত্রে কাজ করার জন্য শ্রেষ্ঠ রূপসজ্জা শিল্পী বিভাগে জাতীয় চলচ্চিত্র পুরস্কার লাভ করেন। তিনি শতাধিক চলচ্চিত্রে কাজ করেছেন।
১৯৬৫ সালে মুক্তিপ্রাপ্ত "মিলন" চলচ্চিত্রের মাধ্যমে চলচ্চিত্রাঙ্গনে অভিষেক ঘটে তার। এরপর, তিনি "বেদের মেয়ে জোছনা", "অন্য জীবন", "হৃদয় থেকে হৃদয়", "শঙ্খমালা", "গোলাপী এখন ঢাকায়", "জীবন সংসার" সহ আরো অনেক চলচ্চিত্রে কাজ করেন। তিনি ১৯৯৪ সালে "হৃদয় থেকে হৃদয়" চলচ্চিত্রে রূপসজ্জা শিল্পী হিসেবে কাজ করার জন্য শ্রেষ্ঠ রূপসজ্জা শিল্পী বিভাগে জাতীয় চলচ্চিত্র পুরস্কার লাভ করেন।
২০০৯ সালে কাজী হারুন স্ট্রোক করেন। ২০১০ সালে নিজের মেয়ের বিয়ের খরচ মেটাতে তাকে শ্রেষ্ঠ রূপসজ্জা শিল্পী বিভাগে জাতীয় চলচ্চিত্র পুরস্কারের স্বীকৃতি হিসেবে প্রাপ্ত স্বর্ণপদক বিক্রি করতে বাধ্য হতে হয়। ২০১১ সালে তাকে ভিক্ষাবৃত্তিতে নামতে হয়। ২০১৯ সালের ১৪ সেপ্টেম্বর তাকে বাংলাদেশের প্রধানমন্ত্রী শেখ হাসিনা ৫,০০,০০০ বাংলাদেশি টাকা চিকিৎসার জন্য অনুবাদ হিসেবে প্রদান করেন।
আবদুর রহমান (রূপসজ্জাকার)

আবদুর রহমান (২২ জুলাই ১৯৪৬ - ২২ নভেম্বর ২০২২) ছিলেন একজন বাংলাদেশি রূপসজ্জাশিল্পী। তিনি দুবার শ্রেষ্ঠ রূপসজ্জা শিল্পী বিভাগে জাতীয় চলচ্চিত্র পুরস্কার লাভ করেন। তিনি তিন শতাধিক চলচ্চিত্রে কাজ করেছিলেন।
আবদুর রহমান ১৯৪৬ সালে জন্মগ্রহণ করেন। ভারত বিভাজনের পর তার পরিবার পূর্ববঙ্গে চলে আসে।
তিনি ১৯৬২ সালে মঞ্চনাটকের অভিনয়শিল্পীদের রূপসজ্জাকার হিসেবে কর্মজীবন শুরু করেন। পরে টিভিতে চুক্তিভিত্তিক কাজ করতেন। স্বাধীনতার পর চলচ্চিত্রেও রূপসজ্জার কাজ শুরু করেন।
"মিন্টু আমার নাম" চলচ্চিত্রের মাধ্যমে চলচ্চিত্রাঙ্গনে অভিষেক ঘটে আবদুর রহমানের। তিনি ২০১০ সালে "মনের মানুষ" চলচ্চিত্রে রূপসজ্জা শিল্পী হিসেবে কাজ করার জন্য শ্রেষ্ঠ রূপসজ্জা শিল্পী বিভাগে জাতীয় চলচ্চিত্র পুরস্কার লাভ করেন। এরপর, ২০১৪ সালে তিনি "নেকাব্বরের মহাপ্রয়াণ" চলচ্চিত্রে কাজ করার জন্য শ্রেষ্ঠ রূপসজ্জা শিল্পী বিভাগে জাতীয় চলচ্চিত্র পুরস্কার লাভ করেন।
আবদুর রহমান ২০১৬ সালে স্ট্রোক করেন। পরবর্তীতে, তিনি কর্মক্ষমতা হারান। ২০১৯ সালের ১৪ সেপ্টেম্বর তাকে বাংলাদেশের প্রধানমন্ত্রী শেখ হাসিনা ৫,০০,০০০ টাকা চিকিৎসার জন্য অনুদান হিসেবে প্রদান করেন। ২০২২ সালের ২২ নভেম্বর আবদুর রহমান মৃত্যুবরণ করেন।
দোম আন্তোনিও

দোম আন্তোনিও দো রোজারিও ( – ১৬৯৫) বাংলার একজন খ্রিষ্ট ধর্ম প্রচারক ছিলেন। তিনি বাংলা গদ্যরীতির প্রথম লেখক।
দোম আন্তোনিও যশোর-ফরিদপুর অঞ্চলের ভূষণার এক জমিদার পরিবারে জন্মগ্রহণ করেন। তিনি ভূষণার রাজপুত্র ছিলেন। খ্রিষ্টান হবার পূর্বে তার নাম কি ছিল তা জানা যায় নি।
১৬৬৩ সালে তাকে পর্তুগিজ জলদস্যুরা অপহরণ করে। তাকে আরাকানে দাস হিসেবে বিক্রি করার জন্য নিয়ে যাওয়া হয়। তাকে মনোএল্ দো রোজারিও নামক এক পর্তুগিজ পাদ্রি উদ্ধার করেন। তারপর, তিনি খ্রিষ্ট ধর্ম গ্রহণ করেন ও তার নাম পরিবর্তন করে দোম আন্তোনিও দো রোজারিও রাখা হয়।
১৬৬৬ সালে দোম আন্তোনিও ভূষণায় ফিরে আসেন ও খ্রিষ্ট ধর্ম প্রচার শুরু করেন। তিনি তার স্ত্রী, আত্মীয়স্বজন ও প্রজাদের খ্রিষ্ট ধর্মে ধর্মান্তরিত করেন। তিনি কোষাভাঙা গ্রামে সন্ত নিকোলাস তলেন্তিনো গির্জা ও মিশন স্থাপন করেছিলেন। পরবর্তীতে, গির্জা ও মিশন ঢাকার ভাওয়াল পরগণার নাগোরি গ্রামে স্থানান্তর করা হয়।
দোম আন্তোনিও "ব্রাহ্মণ রোমান ক্যাথলিক সংবাদ" নামের একটি গ্রন্থ রচনা করেছিলেন। ১২০ পৃষ্ঠার গ্রন্থটিতে একজন ব্রাহ্মণ ও একজন রোমান ক্যাথলিকের ধর্মীয় বিতর্ক বিদ্যমান। পরবর্তীতে, গ্রন্থটি মানোএল দা আস্‌সুম্পসাঁউ কর্তৃক পর্তুগিজ ভাষায় অনূদিত হয় ও ১৭৪৩ সালে ফ্রান্সিসকো দা সিলভা অনূদিত গ্রন্থটি লিসবন থেকে প্রকাশ করেন। পরবর্তীতে, সুরেন্দ্রনাথ সেন মূল পাণ্ডুলিপি সংগ্রহ করেন ও গ্রন্থটি সম্পাদনা করেন। ১৯৩৭ সালে কলকাতা বিশ্ববিদ্যালয় তার সম্পাদিত গ্রন্থটি প্রকাশ করে। বইটি ছিল প্রথম বাংলা গ্রন্থ যেটি কোনো বিদেশি কর্তৃক অনূদিত হয়েছে।
দোম আন্তোনিও ১৬৯৫ সালে মৃত্যুবরণ করেন।
লুকাস মারান্ডী

লুকাস মারান্ডী (৪ আগস্ট ১৯২২ – ২১ এপ্রিল ১৯৭১) একজন খ্রিষ্ট ধর্ম প্রচারক ছিলেন। তিনি দিনাজপুর অঞ্চলের প্রথম স্থানীয় বিশপ ছিলেন। তাকে বাংলাদেশে শহিদ হিসেবে বিবেচনা করা হয়ে থাকে।
লুকাস মারান্ডী ১৯২২ সালের ৪ জুলাই দিনাজপুরের এক সাঁওতালি পরিবারে জন্মগ্রহণ করেন। তার বাবার নাম মাথিয়াস মারান্ডী ও মায়ের নাম মারিয়া কিস্কু। জন্মের নয়দিন পর তাকে ধর্মরীতি অনুযায়ী খ্রিষ্টধর্মে দীক্ষা দেয়া হয়।
লুকাস মারান্ডী বেনীদুয়ার মিশন প্রাইমারি স্কুলে প্রাথমিক শিক্ষা লাভ করেন। এরপর, তিনি ১৯৩৪ সালে দিনাজপুর সাঁওতাল মিডল স্কুলে (বর্তমানে সেন্ট ফিলিপস্ বোর্ডিং স্কুল) ভর্তি হন ও সেখান থেকে মাধ্যমিক পরীক্ষায় উত্তীর্ণ হন। পরবর্তীতে, তিনি ঐশীতত্ত্ব অধ্যয়নের উদ্দেশ্যে ইতালি গমন করেন। সেখানে পড়াশোনা শেষ হলে তিনি নিজ দেশে ফিরে আসেন।
লুকাস মারান্ডী ১৯৫৩ সালের ১ ডিসেম্বর দিনাজপুর ক্যাথিড্রালের বিশপ হিসেবে নিযুক্ত হন। তিনি তার সম্প্রদায়ের ধর্মীয় শিক্ষক ও নেতা হিসেবেও নিযুক্ত হয়েছিলেন। প্রথমে তাকে দিনাজপুরের ঘোড়াঘাটের মরিয়মপুর মিশনে পাঠানো হয়েছিল। পরবর্তীতে, তাকে সেন্ট ফিলিপস্ বোর্ডিংয়ে পাঠানো হয়।
১৯৬৫ সালে লুকাস মারান্ডী দিনাজপুর ধর্মপ্রদেশের অন্তবর্তীকালীন পরিচালকের দায়িত্ব গ্রহণ করেন। কিন্তু, ভারত পাকিস্তান যুদ্ধের কারণে সেখানে মিশনারি কার্যক্রম চালাতে অসুবিধার মুখে পড়তে হয়। তখন রাকে ঠাকুরগাঁওয়ের রুহিয়ায় অস্থায়ী বিশপ হিসেবে নিযুক্ত করা হয়।
মিশনারি কার্যক্রম চালানোর পাশাপাশি লুকাস মারান্ডী কৃষির উন্নতির জন্য নেতৃত্বের বিকাশের লক্ষ্য নিয়ে কাজ করেছেন। তিনি ঠাকুরগাঁওয়ের রুহিয়ায় একটি বোর্ডিং স্কুল চালু করেছিলেন।
বাংলাদেশের স্বাধীনতা যুদ্ধ শুরু হলে রুহিয়া মিশনারিতে শরণার্থীরা আশ্রয় গ্রহণ করে। লুকাস মারান্ডী এসব লোকদের খাদ্য ও আশ্রয় প্রদান করেন। তিনি বাংলাদেশের স্বাধীনতা যুদ্ধে যোগ দেওয়ার জন্য যুবকদের অনুপ্রাণিত করতেন। তিনি আহত মুক্তিযোদ্ধাদের গোপনে ওষুধ ও চিকিৎসাসেবাও প্রদান করেছেন।
১৯৭১ সালের ১২ এপ্রিল লুকাস মারান্ডী মুক্তিযোদ্ধাদের জন্য ওষুধ সংগ্রহ করতে সীমান্ত অতিক্রম করে ভারত গমন করেন। ফিরে আসার পর তিন দেখেন যে রুহিয়ার মানুষেরা ভারতের শরণার্থী শিবিরগুলোতে যাওয়া শুরু করেছে। এমন সময়ে তাকে রুহিয়া মিশন ছাড়তে বলা হয়। তখন তিনি তার মিশনারির লোকদের সাথে দেশত্যাগ করার সিদ্ধান্ত নেন। তিনি সীমানা অতিক্রম করলেও তিনি পরে রুহিয়ায় ফিরে এসেছিলেন।
১৯৭১ সালের ২১ এপ্রিল একটি জিপে করে চারজন পাকিস্তানি সৈন্য রুহিয়া মিশনে আসে। লুকাস মারান্ডী তাদের স্বাগত জানান এবং তাদের চা ও বিস্কুট দিয়ে আপ্যায়ন করেন। তাদের সন্দেহ ছিল যে, মুক্তিযোদ্ধারা মিশনের অভ্যন্তরে আশ্রয় নিয়েছে। তারা অনুসন্ধান করে কিছু না পেয়ে চলে যায়।
তিন ঘণ্টা পর গাড়িটি পুনরায় ফিরে আসে। তারা লুকাস মারান্ডীকে মিশনের বাইরে নিয়ে যায়। তারা তাকে বেয়নেটের দিয়ে খুঁচিয়ে হত্যা করে। তার মৃতদেহ ভারতের ইসলামপুর মিশনে নিয়ে যাওয়া হয় ও সেখানে তাকে সমাহিত করা হয়।
লুকাস মারান্ডীর স্মরণে রুহিয়া মিশনে একটি স্মৃতিসৌধ স্থাপন করা হয়েছে। রুহিয়ায় "শহীদ ফাদার লুকাস উচ্চ বিদ্যালয়" নামে একটি বিদ্যালয় স্থাপন করা হয়েছে। প্রতি বছরের ২১ এপ্রিল বেনীদুয়ার মিশনে তার স্মরণে ফুটবল প্রতিযোগিতার আয়োজন করা হয়ে থাকে। দিনাজপুরের দক্ষিণাংশে তার নামে একটি সড়কের নামকরণ করা হয়েছে।
জিয়াউল হাসান

জিয়াউল হাসান একজন বাংলাদেশি সরকারি কর্মকর্তা যিনি বর্তমানে বিজ্ঞান ও প্রযুক্তি মন্ত্রণালয়ে সিনিয়র সচিব হিসেবে দায়িত্ব পালন করছেন। ইতিপূর্বে তিনি পরিবেশ, বন ও জলবায়ু পরিবর্তন মন্ত্রণালয়ের সচিব এবং বাংলাদেশ মহাকাশ গবেষণা ও দূর অনুধাবন প্রতিষ্ঠানের (স্পারসো) চেয়ারম্যান ছিলেন।
জিয়াউল বাংলাদেশ প্রকৌশল বিশ্ববিদ্যালয় থেকে ১৯৮৭ সালে সিভিল ইঞ্জিনিয়ারিং বিষয়ে স্নাতক এবং ব্র্যাক বিশ্ববিদ্যালয় থেকে ২০১৪ সালে গভর্নেন্স এন্ড ডেভেলপমেন্ট বিষয়ে স্নাতকোত্তর ডিগ্রি অর্জন করেন। তিনি ২০১৬ সালে জাতীয় প্রতিরক্ষা কলেজ থেকে জাতীয় প্রতিরক্ষা কোর্স (এনডিসি) সম্পন্ন করেন।
জিয়াউল হাসান বিসিএস (প্রশাসন) ক্যাডারের ৮ম ব্যাচের কর্মকর্তা হিসেবে ১৯৮৯ সালে সহকারী কমিশনার পদে গোপালগঞ্জ কালেক্টরেটে যোগদান করেন। পরবর্তীকালে তিনি দেশের বিভিন্ন স্থানে উপজেলা নির্বাহী অফিসার, অতিরিক্ত জেলা প্রশাসক, প্রধান নির্বাহী কর্মকর্তা, বাংলাদেশ রেশম উন্নয়ন বোর্ডসহ বিভিন্ন সরকারি প্রতিষ্ঠানে দায়িত্ব পালন করেন। তিনি জাতীয় ক্রীড়া পরিষদের পরিচালক এবং বাংলাদেশ অর্থনৈতিক জোন কর্তপক্ষের মহাব্যবস্থাপক ছিলেন। তিনি ২০১৮ সালের ৫ মার্চ থেকে ২০২০ সালের ৮ জানুয়ারি পর্যন্ত বাংলাদেশ মহাকাশ গবেষণা ও দূর অনুধাবন প্রতিষ্ঠানের (স্পারসো) চেয়ারম্যান এবং ২০২০ সালের ৯ জানুয়ারি থেকে ২০২১ সালের ৬ জুলাই পর্যন্ত পরিবেশ, বন ও জলবায়ু পরিবর্তন মন্ত্রণালয়ের সচিব হিসেবে দায়িত্ব পালন করেন। ২০২১ সালের ৬ জুলাই তিনি বিজ্ঞান ও প্রযুক্তি মন্ত্রণালয়ে সচিব পদে যোগদান করেন এবং ২০২২ সালের ৯ ফেব্রুয়ারি সিনিয়র সচিব হিসেবে পদোন্নতি লাভ করেন।
নরেন হাঁসদা

নরেন হাঁসদা ভারতের পশ্চিমবঙ্গের একজন রাজনীতিবিদ ছিলেন যিনি ঝাড়খণ্ড পার্টি (নরেন) এর রাজনীতির সাথে যুক্ত ছিলেন। তিনি ঝাড়খণ্ড পার্টি (নরেন) এর প্রতিষ্ঠাতা ছিলেন।
নরেন হাঁসদার স্ত্রী চুনিবালা হাঁসদা পশ্চিমবঙ্গ বিধানসভার প্রাক্তন বিধায়ক ও তাদের কন্যা বীরবাহা হাঁসদা সাঁওতালি চলচ্চিত্রের একজন অভিনেত্রী।
নরেন হাঁসদা ১৯৯১ সালে বিনপুর থেকে ঝাড়খণ্ড পার্টির প্রার্থী হিসেবে পশ্চিমবঙ্গ বিধানসভার বিধায়ক হিসেবে নির্বাচিত হয়েছিলেন। পরবর্তীতে তিনি দল থেকে বেরিয়ে এসে ঝাড়খণ্ড পার্টি (নরেন) প্রতিষ্ঠা করেন। ১৯৯৬ সালে তিনি ঝাড়খণ্ড পার্টি (নরেন) এর প্রার্থী হিসেবে বিনপুর থেকে ঝাড়খণ্ড পার্টির প্রার্থী হিসেবে পশ্চিমবঙ্গ বিধানসভার বিধায়ক হিসেবে নির্বাচিত হয়েছিলেন।
নরেন হাঁসদা ১৯৯৯ সালের ২৫ জুন প্রয়াত হন।
চুনিবালা হাঁসদা

চুনিবালা হাঁসদা ভারতের পশ্চিমবঙ্গের একজন রাজনীতিবিদ যিনি ঝাড়খণ্ড পার্টি (নরেন) এর রাজনীতির সাথে যুক্ত। তিনি ঝাড়খণ্ড পার্টি (নরেন) এর সভানেত্রী।
চুনিবালা হাঁসদার স্বামী নরেন হাঁসদা পশ্চিমবঙ্গ বিধানসভার বিধায়ক ছিলেন ও তাদের কন্যা বীরবাহা হাঁসদা সাঁওতালি চলচ্চিত্রের একজন অভিনেত্রী।
চুনিবালা হাঁসদা ২০০০ সালে বিনপুর থেকে পশ্চিমবঙ্গ বিধানসভার বিধায়ক হিসেবে নির্বাচিত হন। এরপর, ২০০৬ সালেও তিনি বিনপুর থেকে পশ্চিমবঙ্গ বিধানসভার বিধায়ক হিসেবে নির্বাচিত হয়েছিলেন।
রঘুনাথ সিং আঁজনা

রঘুনাথ সিং আঁজনা ( – ৭ জানুয়ারি ২০২০) ভারতের মধ্যপ্রদেশের একজন রাজনীতিবিদ ছিলেন যিনি ভারতীয় জনতা পার্টির রাজনীতির সাথে যুক্ত ছিলেন। তিনি মধ্যপ্রদেশ বিধানসভার একজন বিধায়ক ছিলেন।
রঘুনাথ সিং আঁজনা ১৯৯০ সালে জাওরা থেকে মধ্যপ্রদেশ বিধানসভার বিধায়ক হিসেবে নির্বাচিত হয়েছিলেন। তিনি নির্বাচনে মধ্যপ্রদেশ সরকারের তৎকালীন স্বরাষ্ট্রমন্ত্রী ভরত সিংকে হারিয়েছিলেন। তিনি ১৯৯৩ সালে জাওরা বিধানসভা কেন্দ্র থেকে লড়লেও পরাজিত হয়েছিলেন।
রঘুনাথ সিং আঁজনা ২০২০ সালের ৭ জানুয়ারি ৭৫ বছর বয়সে প্রয়াত হন।
দত্তারাম হিন্দলেকর

দত্তারাম ধর্মজী হিন্দলেকর (; ; জন্ম: ১ জানুয়ারি, ১৯০৯ - মৃত্যু: ৩০ মার্চ, ১৯৪৯) তৎকালীন ব্রিটিশ ভারতের বোম্বে প্রেসিডেন্সির বোম্বে এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৩৬ থেকে ১৯৪৬ সময়কালে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে হিন্দু ও মুম্বই দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে কার্যকরী ব্যাটিংশৈলী প্রদর্শন করতেন দত্তারাম হিন্দলেকর।
মহারাষ্ট্রের বোম্বে এলাকার রত্নগিরির কৃষক পরিবারের সন্তানরূপে দত্তারাম হিন্দলেকরের জন্ম। বোম্বে পোর্ট ট্রাস্টে মাসিক ৮ রূপিতে কাজ করতে থাকেন। ফলশ্রুতিতে, এক জোড়া গ্লাভস কেনার মতো অর্থ তার সঞ্চয়ে ছিল না। ফলশ্রুতিতে, প্রায়শঃই খেরশেদ মেহেরমজী’র কাছ থেকে গ্লাভস ধার করে মাঠে নামতে হতো। বিখ্যাত ক্রিকেটার বিজয় মাঞ্জরেকার ও সঞ্জয় মাঞ্জরেকার সম্পর্কে তার ভাইপো ও প্রপৌত্র হন।
১৯৩৪-৩৫ মৌসুম থেকে ১৯৪৬-৪৭ মৌসুম পর্যন্ত দত্তারাম হিন্দলেকরের প্রথম-শ্রেণীর খেলোয়াড়ী জীবন চলমান ছিল। সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন দত্তারাম হিন্দলেকর। ২৭ জুন, ১৯৩৬ তারিখে লর্ডসে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১৭ আগস্ট, ১৯৪৬ তারিখে ওভালে একই দলের বিপক্ষে সর্বশেষ টেস্টে অংশ নেন তিনি। ভারতের টেস্ট ইতিহাসের অন্যতম সেরা উইকেট-রক্ষকদের অন্যতম ছিলেন তিনি। খুব স্বল্পসংখ্যক ক্রিকেটারদের অন্যতম হিসেবে ইনিংস উদ্বোধন ও সর্বশেষে ব্যাটিংয়ে নেমেছিলেন। অংশগ্রহণকৃত চার টেস্টের সবকটিই ইংল্যান্ডের বিপক্ষে খেলেন।
১৯৩৬ ও ১৯৪৬ সালে ভারত দলের সাথে দুইবার ইংল্যান্ড গমন করেছিলেন। উভয় ক্ষেত্রেই দলের প্রথম পছন্দের উইকেট-রক্ষকের দায়িত্বে ছিলেন তিনি। ১৯৩৬ সালে লর্ডস টেস্টে ব্যাটিং উদ্বোধনে নেমেছিলেন। তবে আঙ্গুলে আঘাত পান ও দৃষ্টিবিভ্রমের কবলে পড়েছিলেন। তার এ আঘাতপ্রাপ্তির ফলে পরবর্তী টেস্ট খেলায় অংশগ্রহণ করা থেকে বিরত থাকে এবং বিজয় মার্চেন্ট ও মুশতাক আলী’র ন্যায় খ্যাতনামা উদ্বোধনী জুটির আত্মপ্রকাশ ঘটে।
১৯৪৬ সালের ইংল্যান্ড গমন করার বিষয়টি অপ্রত্যাশিত ঘটনারূপে বিবেচিত হয়ে আসছে। ঐ পর্যায়ে তার বয়স তখন ৩৭ বছর ছিল। ১৯৪৫-৪৬ মৌসুমের বোম্বে পঞ্চদলীয় প্রতিযোগিতার চূড়ান্ত খেলায় দূর্দান্ত ক্রীড়ানৈপুণ্য প্রদর্শন করেছিলেন। ফলে, দল নির্বাচকমণ্ডলী তার উপর সুনজর পড়ে। আঘাতের কারণে ১৯৪৬ সালেও খেলায় অংশগ্রহণ সীমিত হয়ে পড়ে। ওল্ড ট্রাফোর্ড টেস্টে সবশেষে মাঠে নামেন। তিনি রাঙ্গা সোহনী’র সাথে জুটি গড়েন। শেষ ১৩ মিনিট বল ঠেকিয়ে খেলাকে রক্ষা করতে সমর্থ হয়েছিলেন তিনি।
ডানহাতি ব্যাটসম্যান দত্তারাম হিন্দলেকর বাঁকাভাবে টুপি পরিধান করতেন ও পা ৪৫ ডিগ্রী কোণে বাঁকিয়ে ক্রিজে দাঁড়াতেন। দৃষ্টিনন্দন ব্যাটিংশৈলীর অধিকারী না হলেও উইকেটের পিছনে ও ব্যাটিংকালে দক্ষতার পরিচয়জ্ঞাপন করেছেন। ব্যক্তিত্ব গুণে সর্বদাই আমোদপ্রিয়ভাব বজায় রাখতেন ও সফরকারী দলের অত্যন্ত জনপ্রিয় সদস্যের মর্যাদা লাভ করেছিলেন।
উপযুক্ত চিকিৎসার অভাব হেতু ৩০ মার্চ, ১৯৪৯ তারিখে মাত্র ৪০ বছর বয়সে দত্তারাম হিন্দলেকরের দেহাবসান ঘটে। অসুস্থতার শেষ দিকে বোম্বের আর্থার রোড হাসপাতালে তাকে প্রেরণ করা হয়েছিল। ব্যক্তিগত জীবনে বিবাহিত ছিলেন। স্ত্রী ও সাত সন্তান রেখে যান তিনি। তার মৃত্যুর পর বিসিসিআই ও বোম্বে ক্রিকেট সংস্থা পরিবারের সাহায্যার্থে আর্থক সাহায্যের আবেদন জানালেও খুব কমই সাড়া পড়েছিল। ৬ আগস্ট, ১৯৪৯ তারিখে বোম্বে পোর্ট ট্রাস্ট কর্তৃপক্ষ ক্যাবারে নৃত্য আয়োজন করে ও ৭০ রূপির অধিক অর্থ সংগৃহীত হয়েছিল। ঐ নৃত্যানুষ্ঠানে ভারতের প্রায় সকল শীর্ষস্থানীয় ক্রিকেটারদের সমাগম ঘটেছিল।
ভাওয়াল গড় ইউনিয়ন

ভাওয়াল গড় ইউনিয়ন বাংলাদেশের ঢাকা বিভাগের গাজীপুর জেলার গাজীপুর সদর উপজেলার একটি ইউনিয়ন।
২০১২ সালে ১ নং মির্জাপুর ইউনিয়নকে তিন ভাগে বিভক্ত হয়- ক) মির্জাপুর ইউনিয়ন, খ)ভাওয়ালগড় ইউনিয়ন, গ) পিরুজালী ইউনিয়ন। এর মাধ্যমে ভাওয়াল গড় ইউনিয়ন প্রতিষ্ঠিত হয়।
ভাওয়াল গড় ইউনিয়ন নিন্মলিখিত গ্রাম নিয়ে গঠিত:
সংযুক্ত আরব আমিরাত জাতীয় অনূর্ধ্ব-১৯ ক্রিকেট দল

সংযুক্ত আরব আমিরাত অনূর্ধ্ব-১৯ ক্রিকেট দলটি অনূর্ধ্ব-১৯ আন্তর্জাতিক ক্রিকেটে সংযুক্ত আরব আমিরাতের দেশের প্রতিনিধিত্ব করে। ১৯৮৯ সালে তারা আন্তর্জাতিক ক্রিকেট কাউন্সিলের (আইসিসি) অনুযোগী সদস্য এবং পরের বছর সহযোগী সদস্যপদ লাভ করে।
সংযুক্ত আরব আমিরাত ২০১৪ সালে আইসিসির অনূর্ধ্ব-১৯ ক্রিকেট বিশ্বকাপের আসর আয়োজনের মধ্য দিয়ে প্রথমবারের মতো আইসিসি অনূর্ধ্ব-১৯ বিশ্বকাপ খেলে, যা সংযুক্ত আরব আমিরাত প্রথমবারের মতো কোন ক্রিকেট টুর্নামেন্ট আয়োজন করেছিল।
এপ্রিল ২০১৯ এ, এশিয়া বিভাগ ১ প্রতিযোগিতায় জিতে দলটি দ্বিতীয়বারের মতো ২০২০ আইসিসি অনূর্ধ্ব-১৯ ক্রিকেট বিশ্বকাপে খেলার যোগ্যতা অর্জন করে।
স্কটল্যান্ড জাতীয় অনূর্ধ্ব-১৯ ক্রিকেট দল

২০১৬ অনূর্ধ্ব -১৯ ক্রিকেট বিশ্বকাপের জন্য স্কটল্যান্ডের অনূর্ধ্ব-১৯ দল ২২ ডিসেম্বর ২০১৫ এ ঘোষণা করা হয়েছিল। স্কট ক্যামেরনের মূলত স্কোয়াডে নামকরণ করা হয়েছিল, তবে টুর্নামেন্টের আগে তার পিঠে আঘাতের পরে ক্যামেরন স্লোম্যান তার জায়গায় ছিলেন। 
 ক্রিকেট স্কটল্যান্ড ওয়েবসাইট অনূর্ধ্ব -১'s এর স্কোয়াড - মার্কাস সুরিডিয়াস 16:11, 30 এপ্রিল 2009 (ইউটিসি)
চ্যাপম্যান'স পিক

চ্যাপম্যান'স পিক দক্ষিণ আফ্রিকার হাউট সাগর এবং নূডহোক শহরের মাঝামাঝি কেপ উপদ্বীপে অবস্থিত একটি পর্বতের নাম। পর্বতের পশ্চিম অংশটি খাড়াভাবে আটলান্টিক মহাসাগরে নেমে এসেছে যার উচ্চতা কয়েকশত মিটার। পর্বতের এই খাড়া অংশের কিনারা ধরে ‘চ্যাপম্যান’স পিক ড্রাইভ’ নামক একটি দর্শনীয় রাস্তা রয়েছে যা হাউট সাগরের সাথে নূডহোক শহরের সংযোগ স্থাপন করেছে। চ্যাপম্যান’স পিক ড্রাইভে ‘কেপ আরগাস সাইকেল রেস’ এবং ‘টু ওশান ম্যারাথন’ নামক দক্ষিণ আফ্রিকার দুটি সবচেয়ে বড় অংশগ্রহণমূলক প্রতিযোগিতা অনুষ্ঠিত হয়।
জন চ্যাপম্যান নামে একজন ইংরেজ পাইলট যিনি ১৬০৭ সালে একটি জাহাজে কর্মরত ছিলেন ও জাহাজটি হাউট সাগরে নষ্ট হয়ে যায়। এ সময় জাহাজের ক্যপ্টেন তার পাইলটকে উপকূলে পাঠিয়েছিলো রসদ অনুসন্ধানের জন্য। পরবর্তীতে জন চ্যাপম্যানের নাম অনুসারে চ্যাপম্যান'স পিকের নামকরণ করা হয়। ১৯১৫ থেকে ১৯২২ সালের মধ্যে চ্যাপম্যান'স পিক ড্রাইভ পাহাড় কেটে তৈরি করা হয়েছিলো। সে সময় এটি প্রকৌশল বিদ্যায় অন্যতম একটি মাইলফলক হিসেবে বিবেচনা করা হত। ১৯৯১ সালে মার্সেডিজ-বেঞ্জ তাদের বিজ্ঞাপনে এই সড়কটিকে দেখিয়েছিল যেখানে তারা ১৯৮৮ সালে এ সড়কে ঘটা একটি দূর্ঘটনাকে পূণ:নির্মাণ করে সেটির সাপেক্ষে মার্সেডিজ-বেঞ্জের নিরাপত্তার দিকটি তুলে ধরেছিলো।
১৯৯০-এর দশকে একজন ব্যক্তি এই সড়কে পাথরে চাপায় পিষ্ঠ হয়ে মৃত্যুবরণের পর সেটি নিয়ে আইনি লড়াই শুরু হলে রাস্তাটি বন্ধ করে দেওয়া হয়। পরবর্তীতে অবকাঠামো ঠিক করার পর পুনরায় সড়কটি চালু হয়। ২০০৫ সাল থেকে এ সড়কে যাতায়াতের জন্য প্রতিটি গাড়ির উপর কর আরোপ করা হয়। ২০০৮ সালে সড়কের উপর পর্বতের কিছু অংশে ঝুঁকি ধরা পরার পর ১৯ জুন কয়েক মাসের জন্য এটি বন্ধ করে দেওয়া হয়।
নাইজেরিয়া জাতীয় অনূর্ধ্ব-১৯ ক্রিকেট দল

দলটি নামিবিয়ায় অনুষ্ঠিত ২০২০ অনূর্ধ্ব-১৯ ক্রিকেট বিশ্বকাপ বাছাইপর্ব প্রতিযোগিতায় ১ম বিভাগে আয়োজক হিসাবে অংশ নিয়েছিল। নাইজেরিয়া প্রাক-টুর্নামেন্ট ফেভারিট নামিবিয়াকে ৫২ রানে, উগান্ডাকে ৩০ রানে এবং কেনিয়াকে ৫৮ রানে পরাজিত করেছে। নাইজেরিয়া টুর্নামেন্ট জিতেছে এবং প্রথমবারের মতো দক্ষিণ আফ্রিকার ২০২০ অনূর্ধ্ব -১৯ ক্রিকেট বিশ্বকাপের জন্য যোগ্যতা অর্জন করেছিল। 
২০১৯ এর ৭ ডিসেম্বর নাইজেরিয়ার স্কোয়াড ঘোষণা করা হয়েছিল
আব্দুল আলী লালু

এএফএম আবদুল আলী লালু (২০ অক্টোবর ১৯৩২ - ২১ জুলাই ২০০৮) একজন বাংলাদেশী চলচ্চিত্র এবং টেলিভিশন অভিনেতা ছিলেন বেশিরভাগই একটি কৌতুক চরিত্রে। তিনি ফজলে লোহানী পরিচালিত টেলিভিশন অনুষ্ঠান "যদি কিছু মনে না করেনে" তাঁর অন-স্ক্রিনের "ক্যাচফ্রেজ "কইনছেন দেহি"-র জন্য উল্লেখযোগ্য ছিলেন। তিনি শতাধিক ছবিতে অভিনয় করেছিলেন।
লালু ময়মনসিংহের চরপাড়া সেহারে ওয়াজেদ আলী ও জোবেদা খাতুনের পরিবারের জন্মগ্রহণ করেছিলেন। তিনি তার পিতা পরিচালিত "পল্লী সমাজ" নামে একটি নাটকে প্রথম অভিনয় করেছিলেন। ১৯৬০ সালে তিনি অভিনয়ের সুযোগের জন্য ঢাকায় চলে আসেন।
লালু বাংলাদেশ টেলিভিশন এবং বাংলাদেশ বেতারের শিল্পী ছিলেন। তিনি সূর্য স্নান (১৯৬২) চলচ্চিত্রের মাধ্যমে চলচ্চিত্রে অভিনয়ের মাধ্যমে আত্মপ্রকাশ করেন। এর আগে তিনি মুখ ও মুখোশ (১৯৫) ছবিতে আবদুল জব্বার খানের সহকারী পরিচালক হিসাবে কাজ করেছিলেন। তিনি কমিক সিরিয়াল "ত্রিরত্নে" অভিনয় করেছেন, "ঘড়োয়া", "আনোয়ারা" এবং ম্যাগাজিনের অনুষ্ঠান "বহুরূপী অভিনয় করেছেন" । 
লালু ১৯৮৯ সালে অবসর গ্রহণের আগ পর্যন্ত বাংলাদেশ টেলিগ্রাফ এবং টেলিফোন বোর্ডের কর্মচারী ছিলেন। তিনি হালিমা খাতুনের সাথে বিবাহ বন্ধনে আবদ্ধ হন।
লামা

লামা বাংলাদেশের দক্ষিণাঞ্চলের চট্টগ্রাম বিভাগের অন্তর্গত পার্বত্য চট্টগ্রাম অঞ্চলের বান্দরবান জেলায় অবস্থিত একটি শহর। প্রশাসনিকভাবে শহরটি লামা উপজেলার সদর। শহরটি বান্দরবান জেলার দ্বিতীয় বৃহত্তম ও লামা উপজেলার বৃহত্তম এবং প্রধান শহরাঞ্চল। শহরটির সবচেয়ে নিকটবর্তী আন্তর্জাতিক এবং আভ্যন্তরীণ বিমানবন্দর যথাক্রমে শাহ আমানত আন্তর্জাতিক বিমানবন্দর এবং কক্সবাজার বিমানবন্দর। বিভাগীয় শহর চট্টগ্রাম থেকে ১২০.৯ কি.মি. এবং জেলা শহর বান্দরবান থেকে ৯২.৮ কি.মি. দূরত্বে লামা শহর অবস্থিত ।
লামা শহরের মোট জনসংখ্যা ১৯,০১৪ জন যার মধ্যে ৯,৮৫০ জন পুরুষ এবং ৯,১৬৪ জন নারী। এ শহরের পুরুষ এবং নারী অনুপাত ১০৭। শহরে মোট খানা সংখ্যা বা পরিবার রয়েছে ৩৯৯৬ টি।
শহরটির অবস্থানের অক্ষাংশ বও দ্রাঘিমাংশ হল । সমুদ্র সমতল থেকে শহরটির গড় উচ্চতা ১৫.১৯ মিটার।
২০০১ সালে লামা শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে লামা পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ৩৪টি মহল্লায় বিভক্ত । ১৩.৮৭ বর্গ কি.মি. আয়তনের লামা শহর এলাকাটি লামা পৌরসভা দ্বারা পরিচালিত হয়।
লামা শহরের স্বাক্ষরতার হার হলো শতকরা ৫০.৩ ভাগ।
ওয়াল্টার অ্যালেন জেনকিন্স

ওয়াল্টার অ্যালেন জেনকিন্স (১ এপ্রিল ১৮৯১ – ২৬ সেপ্টেম্বর ১৯৫৮) ছিলেন একজন ইংরেজ শিক্ষাবিদ। তিনি ১৯৫৩-১৯৫৬ সাল পর্যন্ত ঢাকা বিশ্ববিদ্যালয়ের ৭ম উপাচার্য হিসাবে দায়িত্ব পালন করেছিলেন। তিনি ২৬ সেপ্টেম্বর ১৯৫৬ সালে মৃত্যুবরণ করেন।
জেনকিন্স লন্ডনের এমানুয়েল কলেজ থেকে স্নাতক ডিগ্রি অর্জন করেন। পরে তিনি ১৯২৫ সালে শেফিল্ড বিশ্ববিদ্যালয় থেকে ডি.এস.সি. ডিগ্রি এবং কেমব্রিজ বিশ্ববিদ্যালয় থেকে লেগাম ডক্তর ডিগ্রি অর্জন করেন।
জেনকিন্স ১৯১৬ সালে ভারতীয় শিক্ষা পরিষেবায় যোগ দেয়ার মধ্য দিয়ে তাঁর কর্মজীবন শুরু করেন। তারপরে তিনি ঢাকা কলেজে পদার্থবিজ্ঞানের অধ্যাপক হিসাবে দায়িত্ব পালন করেন। ১৯২২ সালে তিনি ঢাকা বিশ্ববিদ্যালয়ে পদার্থবিজ্ঞান বিভাগের অধ্যাপক ও বিভাগ প্রধান হিসাবে যোগদান করেন। ১৯২৬ সালে, তিনি বঙ্গ সরকারের বিশেষ অফিসার হিসাবে নিযুক্ত হন এবং ১৯৩৩ সাল পর্যন্ত তিনি চট্টগ্রামের বিদ্যালয়গুলির বিভাগীয় পরিদর্শক হিসাবে দায়িত্ব পালন করেন।
জেনকিন্স ১৯৪৫-৪৭ সাল পর্যন্ত বঙ্গ সরকারের সচিব হিসাবে দায়িত্ব পালন করেন।
জেনকিন্স ১৯৪৯-১৯৫৩ পর্যন্ত নর্থ স্ট্রাফোর্ডশায়ার বিশ্ববিদ্যালয় কলেজের (পরে যা কেলে বিশ্ববিদ্যালয় হয়) প্রথম রেজিস্ট্রার ছিলেন। তিনি ১৯৫৩ সালের নভেম্বর মাসে ঢাকা বিশ্ববিদ্যালয়ের উপাচার্য হিসাবে যোগদান করেন।
ফাহাদ অনন্ত

ফাহাদ অনন্ত (জন্ম ১৯৮৮, ঢাকা বাংলাদেশ ) একজন ইন্টারনেট উদ্যোক্তা এবং গুগল ক্রোম এক্সটেনশন চিমের পাশাপাশি মোবাইল পেমেন্ট সংস্থা ট্যাব পেমেন্টস -এর সহ-প্রতিষ্ঠাতা। 
ফাহাদ অনন্তের জন্ম ১৯৮৮ সালের ২২ শে ডিসেম্বর বাংলাদেশের ঢাকায় । পরিবারে তিনি বড় সন্তান এবং তার একটি ছোট বোন রয়েছে।
ফাহাদ গণিতের স্নাতক ডিগ্রি অর্জনের জন্য ওয়াটারলু বিশ্ববিদ্যালয়ে পড়াশোনা করেছিলেন, যা থেকে তিনি ব্ল্যাকবেরিতে কাজ করতে নামেন। তারপরে, তিনি টরন্টো ট্রানজিট কমিশনের হয়ে কাজ করতে এবং অন্টারিও ইনস্টিটিউট ফর ক্যান্সার গবেষণার জন্য জিনোম বিশ্লেষণ সফ্টওয়্যার তৈরির জন্য দু'বছর ব্যয় করেছিলেন। ২০১০ সালে, তিনি কম্পিউটার সায়েন্স এবং নিউরোসায়েন্স অধ্যয়নের জন্য টরন্টো বিশ্ববিদ্যালয়ে পড়াশোনা করেছিলেন। স্কুলে পড়ার সময়, তিনি ম্যাকডোনাল্ডসে মানুষের আচরণগুলি পর্যবেক্ষণ করতে কাজ শুরু করেছিলেন।
ছাত্র হিসাবে, তিনি মাইক্রোসফ্ট ( এমএসএন, আউটলুক ডটকম ) এ যোগ দিয়েছিলেন এবং থিমিক শিহিপার এবং গুরু মাহেন্দ্রনের সাথে দেখা করেছিলেন যার সাথে তিনি চিমের প্রতিষ্ঠা করেছিলেন। চিম হুবস্পট দ্বারা অধিগ্রহণের পরে, অনন্ত ম্যাককিন্সিকে একটি পণ্য স্টুডিও তৈরি করতে সহায়তা করতে যান। আগস্ট ২০১৩-এ, তিনি প্রতিষ্ঠিত ট্যাবটিতে বন্ধুদের সাথে যোগ দিতে টরন্টোতে ফিরে এসেছেন।
অনন্ত বন্ধু থারিক শিহিপার এবং গুরু মহেন্দ্রনের সাথে ২০১১ সালে চিম প্রতিষ্ঠা করেছিলেন। চিম একটি গুগল ক্রোম ব্রাউজার এক্সটেনশন। ব্যবহারকারীরা তাদের বিজ্ঞপ্তিগুলি এবং জনপ্রিয় ওয়েবসাইট এবং অ্যাপ্লিকেশন যেমন ফেসবুক, টুইটার, জিমেইল এবং আরও অনেকের বার্তাগুলি দেখতে এবং তাদের সাথে যোগাযোগ করতে সক্ষম হন। চিম জানুয়ারী 2012 এ জনসাধারণের জন্য চালু হয়েছিল এবং অনলাইন সম্প্রদায়ের কাছ থেকে উল্লেখযোগ্যভাবে ইতিবাচক প্রতিক্রিয়া অর্জন করেছে। এটি বিপণন অটোমেশন সংস্থা হুবস্পট দ্বারা ফেব্রুয়ারি ২০১২ দ্বারা অধিগ্রহণ করা হয়েছিল এবং যা সাইডকিক হয়েছিল তার সাথে মিলিত হয়েছিল।
রেস্তোরাঁয় কাস্টমাররা তাদের ফোনের মাধ্যমে বিলটি প্রদান করতে সহায়তার জন্য ২০১৩ সালের নভেম্বর মাসে অনন্ত টরন্টো ট্যাব (ট্যাব পেমেন্টস) প্রতিষ্ঠা করেছিলেন। ট্যাব এমন একটি মোবাইল অ্যাপ্লিকেশন যা রেস্তোঁরাগুলিতে বিল প্রদান করতে ব্যবহৃত হয়। ডিনাররা তাদের সার্ভারকে জানিয়ে দেয় যে তারা তাদের খাবারের জন্য ট্যাব ব্যবহার করবে এবং তারা প্রস্তুত হওয়ার পরে কেবল চলে যাবে। ফাইলগুলিতে সঞ্চিত তাদের প্রদানের তথ্যের বিল দেওয়া হয় এবং তাদের একটি রসিদ প্রেরণ করা হয়। চালু হওয়ার পরে, টরন্টোর ২৫ জন অংশীদার রেস্তোঁরাগুলিতে ট্যাব চালু ছিল। আগস্ট ২০১৪ এ, অনন্ত সংস্থাটিকে ঘোষণা করেছিল যে তিনি চিফ টেকনিক্যাল অফিসার এবং পণ্য প্রধান হিসাবে তার ভূমিকা থেকে সরে যাবেন।
কম্পাংকব্যাপ্তি (সংকেত প্রক্রিয়াজাতকরণ)

কম্পাংকফালির ব্যাপ্তি বা কম্পাংকব্যাপ্তি (ইংরেজি পরিভাষায় ব্যান্ডউইডথ Bandwidth) হল কোনও সাইনজাতীয় সংকেতের কম্পাংকের যে ফালিকে (ফ্রিকোয়েন্সি ব্যান্ড) একটি যোগাযোগ প্রণালীর মধ্য দিয়ে প্রেরণ করা সম্ভব, সেই ব্যবহারযোগ্য কম্পাংকফালিটির সর্বোচ্চ ও সর্বনিম্ন কম্পাংকগুলির মধ্যকার পার্থক্য। এখানে কম্পাংকফালি হল বেতার বর্ণালীর কম্পাংকগুলির একটি ফালি যেটির অন্তর্গত কম্পাংকগুলি তড়িৎচুম্বকীয় তরঙ্গের বিস্তারণের দৃষ্টিকোণ থেকে সদৃশ চারিত্রিক বৈশিষ্ট্য প্রদর্শন করে। কম্পাংকফালির ব্যাপ্তি ও সংকেত-কোলাহল অনুপাত --- এই দুইটি রাশি নির্ধারণ করে যোগাযোগ প্রণালীর ভেতর দিয়ে কী হারে তথ্য প্রেরণ করা সম্ভব। কম্পাংকফালির ব্যাপ্তিকে সচরাচর ""হার্জ"" (Hertz) এককে পরিমাপ করা হয়। কম্পাংকফালির ব্যাপ্তির হার্জ এককটি ইলেকট্রন বিজ্ঞান (ইলেকট্রনিকস), তথ্য তত্ত্ব, ডিজিটাল যোগাযোগ, বেতার যোগাযোগ, সংকেত প্রক্রিয়াজাতকরণ এবং বর্ণালীবীক্ষণসহ অনেক ক্ষেত্রের কেন্দ্রীয় একটি ধারণা এবং প্রদত্ত যোগাযোগ প্রণালীর তথ্য পরিবহন ক্ষমতার অন্যতম নির্ধারক কারণ। প্রথাগত টেলিফোন বা দূরালাপনীর তারের কম্পাংকফালির ব্যাপ্তি ৪ কিলোহার্জ; অন্যদিকে আলোকীয় তন্তুর (অপটিকাল ফাইবার) কম্পাংকফালির ব্যাপ্তি ১ গিগাহার্জ বা তারও বেশি।
কম্পাংকফালির ব্যাপ্তির একটি গুরুত্বপূর্ণ বৈশিষ্ট্য হল এই যে কম্পাংকফালিটি কম্পাংক বর্ণালীর কোথায় অবস্থিত, তা নির্বিশেষে একই ব্যাপ্তির কম্পাংকফালি একই পরিমাণ তথ্য বহন করে। যেমন একটি ৩ কিলোহার্জ ব্যাপ্তির ফালি একটি দূরালাপনীর কথোপকথন পরিবহন করতে পারে, এবং ফালিটি ভিত্তিফালিতে অবস্থিত (আদি দূরালাপনী সেবার মতো) নাকি সেটি কোনও উচ্চ কম্পাংকে অভিশ্রুত (মডুলেট) করা হয়েছে, সে ব্যাপারটি বিবেচ্য নয়। যাই হোক, প্রশস্ত কম্পাংকসীমা অধিকতর সুলভ এবং এগুলিতে ভগ্নাংশিক কম্পাংকব্যাপ্তি অপেক্ষাকৃত ছোট বলে উচ্চতর কম্পাংকে সংকেত প্রক্রিয়াজাত করে।
কম্পাংকব্যাপ্তি বা ব্যান্ডউইথ অনেক টেলিযোগাযোগ প্রযুক্তির কেন্দ্রীয় একটি ধারণা। উদাহরণস্বরূপ, বেতার যোগাযোগের ক্ষেত্রে কম্পাংকব্যাপ্তি হল অভিশ্রুত (মডুলেটেড) বাহক সংকেত দ্বারা অধিষ্ঠিত কম্পাংকের পরিসীমা। এফএম বেতার গ্রাহকযন্ত্রের সংকেত-মিলকারকের ব্যাপ্তি কম্পাংকের পরিসীমা দ্বারা সীমিত।
হোশিয়ার সিং

<nowiki> </nowiki>মেজর (পরবর্তীতে ব্রিগেডিয়ার ) হোশিয়ার সিং দহিয়া (৫ মে ১৯৩৭ - ৬ ডিসেম্বর ১৯৯৮), পরমবীর চক্র দ্বারা সম্মানিত ভারতীয় সৈনিক ছিলেন। তিনি হরিয়ানার এর সোনীপত জেলার সিসারো গ্রামের এক হিন্দু জাঠ চৌধুরী হীরা সিংয়ের পরিবারে জন্মগ্রহণ করেন । তিনি নিষ্ঠার সাথে ভারতীয় সেনায় দায়িত্ব পালন করেছিলেন এবং ব্রিগেডিয়ার পদে অবসর গ্রহণ করেছিলেন। তিনি ভারতের সর্বোচ্চ সামরিক সম্মান পরম বীর চক্র পেয়েছিলেন। ১৯৯৮ সালের ডিসেম্বর তিনি পরলোক গমন করেন।
রোহতক এর এক জাঠ কলেজে অধ্যায়ন করার পর হোশিয়ার সিং সেনাবাহিনীতে যোগ দেন। ১৯৬৩ সালের ৩০ শে জুন তিনি ভারতীয় সেনাবাহিনীর গ্রেনেডিয়ার্স রেজিমেন্টে কমিশন লাভ করেন।
তাঁর প্রথম কর্মস্থল ছিল নেফায় (উত্তর-পূর্ব সীমান্ত সংস্থা) (নেফা)। ১৯৬৫ সালের ভারত-পাকিস্তান যুদ্ধে তিনি রাজস্থান অঞ্চলে অংশ নিয়েছিলেন।
তৃতীয় গ্রেনেডিয়ারকে ১৯৭১ সালের ভারত-পাকিস্তান যুদ্ধের সময় শাকগড় সেক্টরে বাসন্তর নদীর ওপারে একটি সেতু নির্মাণের কাজ দেওয়া হয়েছিল। নদীর দু'দিকে স্থল মাইন দিয়ে ছিল এবং পাকিস্তানি সেনাবাহিনী এটির সুরক্ষিত ছিল। কমান্ডার 'সি' সংস্থা মেজর হোশিয়ার সিংকে পাকিস্তানের জারপাল অঞ্চল দখল করার নির্দেশ দেওয়া হয়েছিল। পাকিস্তানি সেনাবাহিনী এর প্রতিক্রিয়া দেখিয়ে পাল্টা জবাব দেয়। আক্রমণ চলাকালীন মেজর হোশিয়ার সিং তার বাহিনীকে দাঁড়াতে উত্সাহিত করার জন্য এক পরিখা থেকে অন্য পরিখা পর্যন্ত ছুটে গিয়েছিলেন, ফলস্বরূপ পাকিস্তানি সেনাবাহিনীর ভারী আক্রমণ এবং এই সমস্ত আক্রমণ সত্ত্বেও তাঁর সংস্থা শত্রুকে বড় ক্ষতি করেছিল। ব্যর্থ হয়েছে গুরুতর আহত হওয়া সত্ত্বেও মেজর হোশিয়ার সিং যুদ্ধবিরতি না হওয়া পর্যন্ত পিছু হটতে অস্বীকার করেছিলেন। এই অভিযানের সময়, মেজর হোশিয়ার সিং সেনাবাহিনীর সর্বাধিক traditionsতিহ্যের মধ্যে সবচেয়ে স্পষ্টতই সাহসী, অদম্য যুদ্ধের চেতনা এবং নেতৃত্ব প্রদর্শন করেছিলেন।
১৯৭১ সালের ১ ডিসেম্বর থেকে কার্যকর হওয়া তাঁর সাহসিকতা ও নেতৃত্বের জন্য তাঁকে ভারত সরকার ১৯৭২ সালের প্রজাতন্ত্র দিবসে পরমবীরচক্র প্রদান করেন।
২০১৯–২০ জিম্বাবুয়ে ক্রিকেট দলের বাংলাদেশ সফর

জিম্বাবুয়ে ক্রিকেট দল একমাত্র টেস্ট ক্রিকেট, তিনটি একদিনের আন্তর্জাতিক এবং দুইটি টুয়েন্টি২০ আন্তর্জাতিক খেলার জন্য বাংলাদেশ সফর করে, যা ফেব্রুয়ারি থেকে মার্চ ২০২০-এ অনুষ্ঠিত হয়। ২০২০ এর ২৬ ফেব্রুয়ারি, বাংলাদেশ ক্রিকেট বোর্ড (বিসিবি) সফরের সময়সূচী নিশ্চিত করে। প্রথমবারের মতো দুটি দেশের মধ্যকার একমাত্র টেস্ট অনুষ্ঠিত হতে যাচ্ছে। জিম্বাবুয়ে সর্বশেষ বাংলাদেশ সফর করে ২০১৮ সালের অক্টোবর-নভেম্বরে, এবং বাংলাদেশের সাথে সর্বশেষ সিরিজ জয় পায় ২০০১ এর নভেম্বরে। ২০২০ সালের ৯ ফেব্রুয়ারি, বিসিবি চট্টগ্রামে অনুষ্ঠিতব্য তিনটি ওডিআই ম্যাচকে সিলেটর মাঠকে আন্তর্জাতিক দৃষ্টিপাত ও উন্মোচন করতে সিলেট আন্তর্জাতিক ক্রিকেট স্টেডিয়াম-এ স্থানান্তর করে। অনুষ্ঠেয় একমাত্র টেস্ট খেলাটি ছিল উভয় দলের মধ্যকার খেলা ১০০তম আন্তর্জাতিক ম্যাচ।
ক্রেগ আরভিনকে অধিনায়ক করে জিম্বাবুয়ে ক্রিকেট তাদের টেস্ট স্কোয়াড ঘোষণা করে। জিম্বাবুয়ের নিয়মিত টেস্ট অধিনায়ক শন উইলিয়ামস ম্যাচের পূর্বে তার প্রথম সন্তানের জন্মদিন উপলক্ষে ছুটি নেয়। বাংলাদেশ একমাত্র টেস্ট ম্যাচটি একটি ইনিংস ও ১০৬ রানের ব্যবধানে জয়ী হয়।
সফর শুরুর পূর্বে, বিসিবি ঘোষণা করে যে, ওডিআই দলের অধিনায়ক হিসাবে এটিই হবে মাশরাফি মর্তুজার সর্বশেষ সিরিজ। তৃতীয় ওডিআই ম্যাচের পূর্বে মুর্তাজা নিশ্চিত করে যে, এই সিরিজের পর বাংলাদেশ দলের ওডিআই অধিনায়ক পদ হতে সে সরে যাচ্ছে। মাশরাফির অধিনায়কত্বে ওডিআইয়ে ৫০তম জয় নিয়ে বাংলাদেশ দল ৩-০তে সিরিজে জয় পায়। বাংলাদেশের পরবর্তী খেলার সূচীতে পাকিস্তানের সাথে একমাত্র ওডিআইয়ের জন্য তামিম ইকবালকে একদিনের আন্তর্জাতিক অধিনায়ক নিযুক্ত করা হয়।
করোনা ভাইরাসের প্রভাবকে চিন্তায় রেখে বিসিবি প্রথম টি২০আই ম্যাচের টিকেট বিক্রী জনপ্রতি একটি হিসাবে সীমিত করে দেয়। বাংলাদেশ ২-০তে টি২০আই সিরিজটি জিতে নেয়, এবং জিম্বাবুয়ের বিপরীতে সিরিজে ছয়টি আন্তর্জাতিক খেলায় জয় পায় প্রথমবারের মতো বাংলাদেশ একটি ইনিংসের সবকটি আন্তর্জাতিক ক্রিকেটের সংস্করণে জিম্বাবুয়েকে হোয়াইটওয়াশ করে।